1. pielikums

Projektu iesniegumu atlases nolikumam

# 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” (turpmāk – SAM) 2.1.3.1. pasākuma “Pašvaldību pielāgošanās klimata pārmaiņām” (turpmāk – pasākums) projekta iesnieguma pirmās atlases kārtas aizpildīšanas metodika (turpmāk – metodika)

Metodika ir sagatavota, ievērojot Ministru kabineta 2024. gada 7. maija noteikumos Nr. 284 *“Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma "Pašvaldību pielāgošanās klimata pārmaiņām” pirmās projektu iesniegumu atlases kārtas īstenošanas noteikumi”* (turpmāk – SAM MK noteikumi), projektu iesniegumu atlases nolikumā (turpmāk – atlases nolikums) un projektu iesniegumu vērtēšanas kritēriju piemērošanas metodikā iekļautos nosacījumus un skaidrojumus. Projekta iesniegumu sagatavo un iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>.

Visus projekta iesnieguma datu laukus aizpilda latviešu valodā. Projekta iesniegumam pievieno visus atlases nolikumā noteiktos pielikumus un, ja nepieciešams, papildu pielikumus, uz kuriem projekta iesniedzējs atsaucas projekta iesniegumā. Papildu informācija par iesniedzamo dokumentu noformēšanu norādīta atlases nolikuma III nodaļā “Projektu iesniegumu noformēšanas un iesniegšanas kārtība”.

Aizpildot projekta iesniegumu, jānodrošina sniegtās informācijas saskaņotība starp visām projekta iesnieguma sadaļām un pielikumiem, kurās tā minēta vai uz kuru atsaucas.

Metodika ir veidota atbilstoši projekta iesnieguma sadaļām, skaidrojot, kāda informācija projekta iesniedzējam jānorāda attiecīgajos projekta iesnieguma sadaļas datu laukos. Visi projekta iesnieguma aizpildīšanas ieteikumi, paskaidrojumi un atsauces uz normatīvajiem aktiem ir noformēti “*zilā krāsā*”, papildus tehniskas norādes noformētas “pelēkā krāsā”.

Papildus, aizpildot projekta iesniegumu KPVIS, izmantojama KPVIS elektroniskā lietotāju rokasgrāmata (eLRG) - <https://elrg.cfla.gov.lv/>, kurā pieejamas aktuālās KPVIS funkcionalitāšu tehniskās un biznesa lietošanas instrukcijas, t.sk., par KPVIS ekrānskatiem, specifiskām datu ievades prasībām un pielietojamiem risinājumiem.

* *Vēršam uzmanību, ka metodikā iekļautajiem KPVIS ekrānskatiem ir tikai informatīvs raksturs ar mērķi sniegt priekšstatu par attiecīgās sadaļas vizuālo izskatu un tie pilnībā neatspoguļo pasākuma nosacījumus.*

# Projekta iesniegums

## SADAĻA - PROJEKTA IESNIEDZĒJS

## 1. tabula

|  |  |
| --- | --- |
|  | Projekta nosaukums  Ievada informāciju  *Norāda projekta nosaukumu, kas kodolīgi atspoguļo projekta mērķi. Projekta nosaukums nedrīkst pārsniegt vienu teikumu.* |
| **Projekta iesniedzēja nosaukums**  *Norāda projekta iesniedzēja juridisko nosaukumu.*  *Projekta iesniedzējs ir noteikts SAM MK noteikumu 16. punktā:*   * *pašvaldība;* * *pašvaldības izveidota iestāde;* * *pašvaldības kapitālsabiedrība, kas pilda pašvaldības deleģētos pārvaldes uzdevumus.* |
| **Patiesā labuma guvējs**  Lauks tiek automātiski aizpildīts |
| **Projekta iesniedzēja veids**  Lauks tiek automātiski aizpildīts |
| **Projekta iesniedzēja tips**  Izvēlas atbilstošo no klasifikatora:   * *lielais uzņēmums* * *MVU* * *N/A* * *Ja projekta iesniedzējs ir pašvaldība vai pašvaldības izveidota iestāde, tad norāda N/A, jo uz šiem iesniedzējiem neattiecas Regulas Nr. 651/2014[[1]](#footnote-2) I pielikuma nosacījumi.* * *Ja projekta iesniedzējs ir pašvaldības kapitālsabiedrība, kas pilda deleģētos pārvaldes uzdevumus, norāda “lielais uzņēmums”.* |
| **Vai ir valsts budžeta finansēta institūcija?**  Izvēlas atbilstošo no klasifikatora:   * ***Nē*** |
| **Projekta iesniedzēja NACE klasifikators**  Ievada informāciju  *No vispārējās ekonomiskās darbības klasifikatora – NACE 2. redakcijas izvēlas projekta iesniedzēja pamatdarbībai atbilstošo klasi (četru ciparu kodu) un nosaukumu.*   * *Lai meklētu NACE kodu, jāievada pirmie trīs simboli.* * *Ja uz projekta iesniedzēju attiecas vairākas darbības, šajā datu laukā norāda galveno pamatdarbību (arī tad, ja tā ir atšķirīga no projekta tēmas), jo šī informācija tiek izmantota statistikas vajadzībām.*   *NACE 2. redakcijas klasifikators pieejams Centrālās statistikas pārvaldes tīmekļa vietnē* [*https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija*](https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija) |

**SADAĻA - PROJEKTA APRAKSTS**

### Vispārīgi

### Kopsavilkums (informācija par projektā plānotajām darbībām, izmaksām, projekta īstenošanas laiku, kas publicējama vietnē esfondi.lv)

### A screenshot of a computer Description automatically generated

*Kopsavilkumu ieteicams rakstīt pēc visu pārējo sadaļu aizpildīšanas.*

***Kopsavilkumā projekta iesniedzējs sniedz visaptverošu, īsu un strukturētu projekta būtības kopsavilkumu, kas jebkuram interesentam sniedz ieskatu par to, kas projektā plānots, t.sk., norāda informāciju par:***

* *projekta mērķi (īsi);*
* *galvenajām projekta darbībām (atbilstoši projekta iesnieguma sadaļā “Darbības” paredzētajam);*
* *plānotajiem iznākuma rādītājiem: “zaļās” infrastruktūras platība (ha) (ja attiecināms) un/vai jaunizveidota vai nostiprināta piekrastes josla un upju un ezeru krastu aizsardzība pret plūdiem (km) (ja attiecināms);*
* *projekta kopējām attiecināmajām izmaksām un Eiropas Reģionālā attīstības fonda (turpmāk – ERAF) finansējuma apmēru (atbilstoši projekta iesnieguma sadaļā “Finansēšanas plāns” norādītajam);*
* *projekta īstenošanas laiku (atbilstoši projekta iesnieguma sadaļā “Īstenošanas grafiks” paredzētajam).*
* *Par projekta īstenošanas sākumu uzskatāms vienošanās vai civiltiesiskā līguma par projekta īstenošanu noslēgšanas datums, taču izmaksas par projekta darbību īstenošanu, atbilstoši SAM MK noteikumu 33. punktā noteiktajam, ir attiecināmas no dienas, kad projekta iesniegums iesniegts sadarbības iestādē, izņemot ar projekta iesniegumu un īstenošanu saistītās pamatojošās dokumentācijas sagatavošanas izmaksas un tiešās attiecināmās projekta vadības personāla izmaksas, kas ir attiecināmas, ja tās veiktas pēc 2021. gada 1. janvāra un nepārsniedz attiecīgi SAM MK noteikumu 28.1. un 28.10. apakšpunktā noteiktos procentuālos ierobežojumus.*
* *Atbilstoši SAM MK noteikumu 35. punktam projektu īsteno ne ilgāk kā līdz 2027. gada 31.decembrim. Projektā norāda faktisko plānoto projekta īstenošanas termiņu.*
* ***Šī informācija par projektu pēc projekta iesnieguma apstiprināšanas tiks publicēta Eiropas Savienības fondu vadošās iestādes tīmekļa vietnē*** [***www.esfondi.lv***](https://www.esfondi.lv/sakums)**.**

### Projekta mērķis

A white rectangular object with a white background

Description automatically generated

***Šajā sadaļā projekta iesniedzējs definē projekta mērķi.***

***Projekta mērķim jābūt atbilstošam SAM MK noteikumu 2. punktā noteiktajam pasākuma mērķim****: atbalstīt infrastruktūras izveides un atjaunošanas darbības, kas vērstas uz pašvaldību pielāgošanos klimata pārmaiņām un klimata pārmaiņu izraisītu katastrofu riska mazināšanu.*

***Projekta mērķim jābūt:***

* ***atbilstošam problēmas risinājumam*** *(apraksta problēmu un tās risinājumu, kā arī sekas, kas iestātos, ja projekts netiktu īstenots);*
* ***sasniedzamam****, t.i., projektā noteikto darbību īstenošanas rezultātā to var sasniegt. Definējot projekta mērķi, jāievēro, ka projekta mērķim ir jābūt atbilstošam projekta iesniedzēja un sadarbības partnera (ja attiecināms) kompetencei un tādam, kuru ar pieejamiem resursiem var sasniegt projektā plānotā termiņā;*
* ***skaidri definētam,*** *lai projektam beidzoties var pārbaudīt, vai tas ir sasniegts.*

**Projekta NACE klasifikators**

|  |  |
| --- | --- |
|  | Izvēlas no klasifikatora  *No vispārējās ekonomiskās darbības klasifikatora - NACE 2. redakcijas izvēlas projektam atbilstošo klasi (četru ciparu kodu) un nosaukumu.*   * *Lai meklētu NACE kodu jāievada pirmie trīs simboli.* * *Projekta NACE kods un nosaukums izriet no projekta mērķa un satura un tas var atšķirties no projekta iesniedzēja pamatdarbības NACE koda. Šī informācija tiek izmantota statistikas vajadzībām.*   *NACE 2. redakcijas klasifikators pieejams LR Centrālās statistikas pārvaldes tīmekļa vietnē:* [*https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija*](https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija) |

### Projekta īstenošanas vieta

### *Šajā sadaļā projekta iesniedzējs identificē un apraksta projekta īstenošanas vietu, t.sk., sniedz informāciju, vai projekta iesniedzējam ir tiesības veikt projektā paredzētās darbības atbilstoši SAM MK noteikumu 38. un 39. punktam (skat. arī atlases nolikuma 8.5. apakšpunktu attiecībā uz iesniedzamajiem dokumentiem un sadaļu “Apliecinājumi”, ja tiesības vēl nav nostiprinātas SAM MK noteikumu 37. punktā minētajā gadījumā).*

**2. tabula**

|  |  |
| --- | --- |
|  | **Projekta īstenošanas vieta**  Ievada projekta īstenošanas vietas adresi  Ieraksta vismaz trīs simbolus, lai meklētu adresi  *Var pievienot vairākas projekta īstenošanas vietas, katrai izveidojot atsevišķu tabulu.* |
| **Kadastra numurs**  Var norādīt īpašuma kadastra numuru (11 cipari)  *Tikai kadastra numuru un kadastra apzīmējumu norāda, ja nav zināma adrese.* |
| **Kadastra apzīmējums**  Norāda kadastra apzīmējumu vai ēkas kadastra apzīmējumu (14 cipari)  *Norāda projekta īstenošanas vietas kadastra apzīmējumu vai konkrētās ēkas kadastra apzīmējumu.* |
| **Projekta īstenošanas vietas apraksts**  Ievada informāciju.  *Norāda informāciju par projekta īstenošanas vietu, t.sk., norāda, kura no projekta darbībām tiks īstenota attiecīgajā vietā, kā arī citu nepieciešamo papildu informāciju.*   * *Ieguldījumus infrastruktūrā var veikt finansējuma saņēmēja īpašumā, valdījumā vai bezatlīdzības turējumā esošā īpašumā vai nekustamajā īpašumā, uz kuru finansējuma saņēmējam ir apbūves tiesība vai sadarbības partnera īpašumā vai valdījumā esošā īpašumā (SAM MK noteikumu 38. punkts).* * *Īpašuma, apbūves vai valdījuma tiesības nostiprina zemesgrāmatā (izņemot gadījumu, ja pašvaldības īpašums uz normatīvā akta, līguma vai pašvaldības lēmuma pamata ir nodots pašvaldības iestādes – finansējuma saņēmēja – pārvaldīšanā) (SAM MK noteikumu 39. punkts).* * *Ja pašvaldībai piekritīga zeme uz projekta iesnieguma iesniegšanas brīdi nav ierakstīta zemesgrāmatā un projektā tiek veikti būvdarbi, tās ierakstīšana veicama līdz projekta darbību pabeigšanai – pirms noslēguma maksājuma veikšanas (SAM MK noteikumu 37. punkts).* |

### Mērķa grupas apraksts

### A white rectangular object with a white background Description automatically generated

***Šajā punktā projekta iesniedzējs:***

* ***norāda projekta mērķa grupu un tās vajadzības****, tādējādi pamatojot projektā plānoto darbību nepieciešamību*;
* *sniedz informāciju par to, ka mērķa grupas vajadzību nodrošināšanai ir izvēlēts iespējami labākais risinājums;*
* *sniedz informāciju sadalījumā pēc dzimuma u.c. pazīmes par projekta mērķa grupu/-ām (ja tā uz projekta iesniegšanas brīdi ir zināma). Ja šī informācija sniegta sadaļā “Darbības”, atsaucas uz attiecīgo darbību.*

*Projekta mērķa grupai ir jāatbilst SAM MK noteikumu 3. punktā noteiktajai pasākuma mērķa grupai, t.i., Latvijas Republikas pašvaldības un iedzīvotāji, kuri izmantos jaunizveidoto vai atjaunoto infrastruktūru.*

*Projekta mērķa grupai jābūt tādai, uz kuru* ***attiecas projekta darbības/apakšdarbības*** *un kuru* ***tieši ietekmēs projekta rezultāti.***

### Projekta īstenošana un vadība

### Projekta administrēšanas kapacitāte

### 3. tabula

|  |  |
| --- | --- |
| Graphical user interface, application  Description automatically generated | Pievieno amatu.  *Var pievienot vairākus amatus, katram izveidojot atsevišķu tabulu.* |

|  |  |
| --- | --- |
|  | **Amata nosaukums**  Ievada informāciju  *Norāda amata nosaukumu.*  *Var pievienot vairākus projekta vadības pārstāvjus, katram veidojot atsevišķu tabulu.* |
| **Pienākumi**  Ievada informāciju  *Norāda amatā nodarbinātās personas pienākumus projektā.* |
| **Kvalifikācija**  Ievada informāciju  *Norāda amatā nodarbinātai personai izvirzītās kvalifikācijas, pieredzes un kompetences prasības.* |

***Šajā sadaļā projekta iesniedzējs:***

* *sniedz informāciju par projekta vadības un īstenošanas procesa organizēšanai nepieciešamo personālu, lai nodrošinātu projekta ietvaros plānoto:*
* *iepirkumu un līgumu administrāciju, lietvedību;*
* *grāmatvedības uzskaiti, maksājumu pārbaudes un to veikšanu, finanšu plānošanu;*
* *saskaņojumus projektēšanas un būvniecības gaitā, darbu progresa atskaišu un pārskatu sagatavošanu;*
* *sniedz informāciju par projekta vadības personālu:*
  + *projekta vadībai tiek piesaistīts tikai projekta vadītājs, kas saskaņā ar SAM MK noteikumiem Nr. 262[[2]](#footnote-3) pieder pie amatu saimes Nr. 39.1 un mēnešalgu grupai un līmenim – 10 III (citas projekta izpildei nepieciešamās darbības tiek veiktas pašvaldības budžeta ietvaros, t.i., citas projekta vadības un īstenošanas personāla izmaksas projekta ietvaros nav attiecināmas);*
  + *apraksta projekta vadītāja pienākumus projektā, nepieciešamo kvalifikāciju, tai skaitā pieredzi un kompetenci;*
* *sniedz informāciju par projekta vadības un īstenošanas personālu dalījumā pēc dzimuma u.c. pazīmes**(ja tā uz projekta iesniegšanas brīdi ir zināma). Ja šī informācija sniegta sadaļā “Darbības”, atsaucas uz attiecīgo darbību;*
* *skaidro, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes (ja šī informācija sniegta sadaļā “Darbības”, atsaucas uz attiecīgo darbību).*

### Projekta īstenošanas kapacitāte

A white rectangular object with a white background

Description automatically generated

***Šajā sadaļā projekta iesniedzējs:***

* *apraksta projekta vadības un īstenošanas procesu un tā organizēšanu;*
* *sniedz informāciju par projektā plānoto speciālistu pieejamību vai plānoto iesaistīšanu projekta īstenošanas laikā, tiem nepieciešamo un pieejamo materiāltehnisko nodrošinājumu.*

**Projekta īstenošanas/uzraudzības shēmas apraksts**

**A screenshot of a social media post

Description automatically generated**

***Šajā sadaļā projekta iesniedzējs:***

* *sniedz darbību aprakstu sekmīgai projekta īstenošanai, norāda uzraudzības instrumentus projekta īstenošanas kvalitātes nodrošināšanai un kontrolei;*
* *norāda, kā atbilstoši SAM MK noteikumu 36.1. apakšpunktā noteiktajam tiks nodrošināta datu uzkrāšana par uz projektu attiecināmo rādītāju sasniegtajām vērtībām;*
* *norāda informāciju, kā atbilstoši SAM MK noteikumu 36.2. apakšpunktā noteiktajam tiks nodrošināta datu uzkrāšana par projekta ietekmi uz horizontālā principa “Vienlīdzība, iekļaušana, nediskriminācija un pamattiesību ievērošana” (turpmāk – HP “VINPI”) rādītājiem (ja attiecināms), tai skaitā par:*
  + *objektu skaitu, kuros ar ERAF ieguldījumiem ir nodrošināta vides un informācijas pieejamība;*
  + *konsultatīva rakstura pasākumu skaitu par būvētās vides, informācijas tehnoloģiju risinājumu, informācijas tehnoloģiju piekļūstamību personām ar dažādiem funkcionāliem traucējumiem;*
* *norāda informāciju, kā atbilstoši SAM MK noteikumu 36.4. apakšpunktā noteiktajam tiks nodrošināta datu uzkrāšana par projekta ietekmi uz HP īstenošanu (ja attiecināms):* 
  + *klimatdrošināšana;*
  + *energoefektivitāte pirmajā vietā;*
  + *nenodarīt būtisku kaitējumu.*

### Projekta finansiālā kapacitāte

A white rectangular object with a white border

Description automatically generated

***Šajā sadaļā projekta iesniedzējs******raksturo projekta finansiālo kapacitāti, t.sk.:***

* *norāda informāciju par finansējuma avotiem kopējo izmaksu, tajā skaitā projektā iekļauto un ārpusprojekta (projektā pēc būtības neiekļaujamās izmaksas) (ja attiecināms) izmaksu, finansējuma nodrošināšanai;*
* *sniedz pamatojumu par projekta iesniedzēja un sadarbības partnera (ja tāds ir paredzēts) spēju nodrošināt nepieciešamo finansējumu (piemēram,  aizdevuma līgums, valdes lēmums par projekta īstenošanai nepieciešamā finansējuma nodrošināšanu no pašu līdzekļiem, pašvaldības lēmums par projekta līdzfinansēšanu u.tml.), tai skaitā, pamato projekta iesniedzēja un sadarbības partnera (ja tāds ir paredzēts) pieejamību norādītajiem finansējuma avotiem projekta īstenošanas laikā un pamato nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā, arī attiecībā uz rīcību projekta sadārdzinājuma gadījumā, kas ir atbilstoša SAM MK noteikumu 36.8. apakšpunktā noteiktajam;*
* *norāda informāciju, vai un kādā apmērā plānots pieprasīt avansu projekta īstenošanai (plānotā avansa apmērs atbilst spējai to izlietot saimnieciskā gada ietvaros sešu mēnešu laikā, un avansu var piešķirt līdz 50 % no projektam piešķirtā ERAF finansējuma, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 % no projektam piešķirtā ERAF finansējuma);*
* *norāda, vai projekta attiecināmajās izmaksās ir iekļauts pievienotās vērtības nodoklis (turpmāk – PVN) atbilstoši Regulas 2021/1060[[3]](#footnote-4) 64. panta 1. punkta “c” apakšpunktā ietvertajiem nosacījumiem. Atbilstoši SAM MK noteikumu 28.9. apakšpunktā noteiktajam, PVN maksājumi, kas tiešā veidā saistīti ar projektu, ir uzskatāmi par attiecināmām izmaksām, ja vien tie nav atgūstami saskaņā ar valsts normatīvajiem aktiem PVN jomā;*
* *ja tiek plānots ņemt aizņēmumu Valsts kasē, apliecina, ka gadījumā, ja Valsts kases aizņēmums netiks piešķirts projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas nav saistīta ar aizņēmuma līdzekļiem un Eiropas Savienības fondiem.*
* *Komercdarbības atbalstu, ko pasākuma ietvaros piešķir sadarbības partnerim, kas ir sabiedrisko ūdenssaimniecības pakalpojumu sniedzējs nedrīkst kumulēt ar citu komercdarbības atbalstu, tajā skaitā de minimis atbalstu.*

### Projekta risku izvērtējums

### 4. tabula

|  |  |
| --- | --- |
|  | Pievieno risku.  *Var pievienot vairākus riskus, katram izveidojot atsevišķu tabulu.* |
| Graphical user interface, text, application  Description automatically generated | **Projekta riska veids**  Izvēlnē atzīmē atbilstošo:   * finanšu, * īstenošanas, * rezultātu un uzraudzības rādītāju sasniegšanas, * administrēšanas, * cits. | |
| **Riska apraksts**  Ievada informāciju  *Definē riska nosaukumu un sniedz tā aprakstu.* | |
| **Riska ietekme**  Izvēlnē atzīmē atbilstošo riska ietekmes līmeni:   * augsts, * vidējs * zems. | |
| **Iestāšanās varbūtība**  Izvēlnē atzīmē atbilstošo riska iestāšanās varbūtības līmeni:   * augsts, * vidējs, * zems. | |
| **Atbildīgais par riska novēršanu (amats)**  Ievada informāciju  *Norāda atbildīgā amatu.* | |
| **Riska novēršanas/mazināšanas pasākumi**  Ievada informāciju  *Sniedz riska novēršanas/mazināšanas pasākuma aprakstu.* | |

***Šajā sadaļā projekta iesniedzējs****:*

* *identificē un analizē projekta īstenošanas riskus vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas un klimata pārmaiņu radītie riski. Var norādīt arī citus riskus;*
* *sniedz katra riska aprakstu, t.i.,* *konkretizē riska būtību, kā arī raksturo, kādi apstākļi un informācija pamato tā iestāšanās varbūtību;*
* *norāda riska ietekmes līmeni uz projekta ieviešanu un mērķa sasniegšanu. Novērtējot riska ietekmes līmeni, ņem vērā tā ietekmi uz projektu kopumā – projekta finanšu resursiem, projektam atvēlēto laiku, plānotajām darbībām, rezultātiem un citiem projektam raksturīgiem faktoriem. Izmanto šādu risku ietekmes novērtēšanas skalu:*
  + *riska ietekme ir augsta, ja riska iestāšanās gadījumā tam ir ļoti būtiska ietekme un ir būtiski apdraudēta projekta ieviešana, mērķu un rādītāju sasniegšana, būtiski jāpalielina finansējums vai rodas apjomīgi zaudējumi;*
  + *riska ietekme ir vidēja, ja riska iestāšanās gadījumā, tas var ietekmēt projekta īstenošanu, kavēt projekta sekmīgu ieviešanu un mērķu sasniegšanu;*
  + *riska ietekme ir zema, ja riska iestāšanās gadījumā tam nav būtiskas ietekmes un tas neietekmē projekta ieviešanu;*
* *analizē riska iestāšanās varbūtību un biežumu projekta īstenošanas laikā vai noteiktā laika periodā, piemēram, attiecīgās darbības īstenošanas laikā, ja risks attiecināms tikai uz konkrētu darbību. Riska iestāšanās varbūtībai izmanto šādu skalu:*
  + *iestāšanās varbūtība ir augsta, ja ir droši vai gandrīz droši, ka risks iestāsies, piemēram, reizi gadā;*
  + *iestāšanās varbūtība ir vidēja, ja ir iespējams (diezgan iespējams), ka risks iestāsies, piemēram, vienu reizi projekta laikā;*
  + *iestāšanās varbūtība ir zema, ja mazticams, ka risks iestāsies, var notikt tikai ārkārtas gadījumos;*
* *norāda par risku novēršanas/ mazināšanas pasākumu īstenošanu atbildīgās personas;*
* *norāda projekta iesniedzēja plānotos un ieviešanas procesā esošos pasākumus, kas mazina riska ietekmes līmeni vai mazina iestāšanās varbūtību, tai skaitā norāda informāciju par pasākumu īstenošanas biežumu. Izstrādājot pasākumus, jāņem vērā, ka pasākumiem ir jābūt reāliem, ekonomiskiem (izmaksām ir jābūt mazākām nekā iespējamie zaudējumi), koordinētiem visos līmeņos un atbilstošiem projekta iesniedzēja izstrādātajiem vadības un kontroles pasākumiem (iekšējiem normatīvajiem aktiem), kas nodrošina kvalitatīvu projekta ieviešanu.*
* *Šajā sadaļā veic projektā paredzēto infrastruktūras darbību risku izvērtējumu par vismaz šādiem* ***klimata pārmaiņu radītajiem riskiem****:* *karstuma viļņi (infrastruktūras pārkaršana un materiālu nolietojums karstuma dēļ), elektropārvades bojājumi vēja brāzmu ietekmē, plūdi, lietusgāzes, sausums, sasalšanas un kušanas cikli, infrastruktūras pamatu vai grunts bojājumi ūdenslīmeņa izmaiņu dēļ un uzplūdu radītie bojājumi.*

### Projekta saturiskā saistība ar citiem projektiem

### 5. tabula

|  |  |  |
| --- | --- | --- |
|  | | Pievieno projektu.*Var pievienot vairākus projektus, katram izveidojot atsevišķu tabulu.* |
|  | **Kas ir projekta atbalsta sniedzējs?** Izvēlnē atzīmē atbilstošo:CFLA,cits. | |
| **Lomas projektā** Izvēlnē atzīmē atbilstošo:projekta īstenotājs,sadarbības partneris. | |
| **Projekts** Izvēlnē atzīmē atbilstošo projektu no saraksta vai atzīmē “Projekts nav sarakstā” un ievada informāciju par saistīto projektu. | |
| **Projekta nosaukums**  Ievada informāciju  *Norāda saistītā projekta nosaukumu.* | |
| **Projekta numurs**  Ievada informāciju  *Norāda saistītā projekta numuru.* | |
| **Īstenošanas periods no-, - līdz**  Datuma izvēles laukā izvēlas datumu no kalendāra *Ievada saistītā projekta īstenošanas periodu.* | |
| **Projekta kopsavilkums, galvenās darbības** Ievada informāciju*Sniedz visaptverošu, strukturētu projekta būtības kopsavilkumu, norādot galvenās projekta darbības.* | |
| **Papildināmības/demarkācijas apraksts** Ievada informāciju*Apraksta plānoto darbību un izmaksu demarkāciju, ieguldījumu sinerģiju.**Norāda informāciju par citiem Eiropas Savienības struktūrfondu un Kohēzijas fonda 2014.—2020. gada plānošanas perioda un Eiropas Savienības fondu 2021.-2027. gada plānošanas perioda specifisko atbalsta mērķu projektiem, finanšu instrumentiem un atbalsta programmām, ar kuriem saskata papildināmību/demarkāciju. Kā arī norāda, kā tiks nodrošināta plānoto ieguldījumu norobežošana (demarkācija) no citu valsts, ārvalstu un ES finanšu atbalsta instrumentu ieguldījumiem.* | |
| **Finansējums**  Ievada informāciju  *Norāda projekta kopējās izmaksas euro.* | |
| **Finansējuma avots un veids**  Ievada informāciju  *Norāda finansējuma avotus un veidu (valsts/ pašvaldību budžets, ES fondi, cits).* | |
| **Vai saņemts kā valsts atbalsts saimnieciskai darbībai?**  Izvēlnē atzīmē atbilstošo: jā vai nē | |
| **Regulējums**  Ievada informāciju. Lauks ir redzams, ja jautājumā “Vai saņemts kā valsts atbalsts saimnieciskai darbībai?” atzīmēts “Jā”.  *Norāda valsts atbalsta regulējumu saskaņā ar kuru atbalsts sniegts (Vairāk informācijas par valsts atbalsta regulējumu -* [*https://www.cfla.gov.lv/lv/valsts-atbalsta-regulejums*](https://www.cfla.gov.lv/lv/valsts-atbalsta-regulejums)*)* | |

***Šajā sadaļā projekta iesniedzējs*** *sniedz informāciju par projekta iesniedzēja un sadarbības partnera (ja tāds projektā ir paredzēts) iesniegtiem, īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija.*

### Projekta ietekme uz vidi

Attēls, kurā ir teksts, ekrānuzņēmums, fonts

Apraksts ģenerēts automātiski

***Šajā sadaļā projekta iesniedzējs*** *sniedz informāciju par tām projektā paredzētajām darbībām, kurām saskaņā ar vides jomu regulējošiem normatīvajiem aktiem ir nepieciešams veikt ietekmes uz vidi novērtējumu vai sākotnējo izvērtējumu (t.sk., ja īpaši aizsargājamai dabas teritorijai nav izstrādāts dabas aizsardzības plāns). Ja ietekmes uz vidi novērtējums nav pabeigts līdz projekta iesnieguma iesniegšanai, apliecina, kas tas tiks pabeigts līdz attiecīgās darbības uzsākšanai.*

## SADAĻA – DARBĪBAS

## 6. tabula

|  |  |
| --- | --- |
|  | Izmantojot funkciju “Pārvaldīt darbības”, izvēlas projekta darbības. |
|  | No pasākuma definētajām darbībām izvēlas projektā plānotās darbības, veicot atzīmi “Attiecināt”. |
|  | Katrai definētajai darbībai projekta iesniedzējs izveido vienu vai vairākas apakšdarbības, veicot atzīmi “Pievienot apakšdarbības”.  Nav obligāti nepieciešams pievienot apakšdarbību. |
|  | Izmantojot funkciju “Labot”, pievieno darbības aprakstu, ja darbībai neparedz apakšdarbības. Ja darbībai ir apakšdarbības, tad aprakstu sniedz par katru apakšdarbību. |
|  | Izveidotajām darbībām/apakšdarbībām:   * apakšsadaļā “Rādītāji” atzīmē rādītājus, kuri attiecas uz konkrēto darbību, un/vai pievieno darbības rezultātu, tā mērvienību un skaitu, izmantojot funkciju “Labot”; * *Darbības/apakšdarbības rezultāts nav obligāti jāpievieno. Šajā gadījumā darbības/ apakšdarbības aprakstā norāda darbības/ apakšdarbības sasniedzamo rezultātu.* * apakšsadaļā “Īstenošanas grafiks” attiecīgajai darbībai/apakšdarbībai, izmantojot funkcionalitāti  norāda atbilstošo īstenošanas periodu; * apakšsadaļā “Budžeta pozīcijas” automātiski tiek ielasītas piesaistās projekta budžeta pozīcijas (izmaksas).   *Izmaksu pozīciju piesaistīšana jāveic sadaļā “Budžeta kopsavilkums”, attiecīgajai izmaksu pozīcijai kolonnā “Projekta darbības numurs” izvēloties attiecīgās definētās darbības/apakšdarbības numuru/nosaukumu.*   * apakšsadaļā “Sadarbības partneri” ievada informāciju par piesaistīto sadarbības partneri (ja attiecināms).   Izvēlas:   * Nav sadarbības partneris; * Kopā ar sadarbības partneri; * Sadarbības partneris.   Sadarbības partneri var piesaistīt, izmantojot funkciju “Pārvaldīt partnerus”.  *Informācijai par sadarbības partneri ir jābūt ievadītai pirms sadarbības partnera piesaistīšanas attiecīgajai darbībai vai apakšdarbībai.* |
|  | * *apakšsadaļā “HP darbības” atzīmē HP “VINPI”[[4]](#footnote-5), “Klimatdrošināšana”, “Energoefektivitāte pirmajā vietā” un “Nenodarīt būtisku kaitējumu” darbības, kas tiks īstenotas līdz ar projekta darbību/apakšdarbību (ja attiecināms).*   *Caur funkciju “Pievienot pamatojumu” pievieno izvēlētās HP “VINPI”, “Klimatdrošināšana”, “Energoefektivitāte pirmajā vietā” un “Nenodarīt būtisku kaitējumu” darbības aprakstu, tās pamatojumā norādot un raksturojot konkrētas aktivitātes, kas tiks īstenotas attiecīgās darbības/apakšdarbības ietvaros.* |

***Šajā sadaļā projekta iesniedzējs****:*

* *izvēlas projekta iecerei atbilstošās projekta darbības, kas definētas atbilstoši SAM MK noteikumu 24. punktā noteiktajām atbalstāmajām darbībām un vērstas uz:*
  + *esošo meliorācijas sistēmu un lietusūdens savākšanas sistēmu atjaunošanu un vides pielāgošanu klimata pārmaiņām;*
  + *kompleksiem risinājumiem, lai veicinātu applūstošo teritoriju, erozijai pakļautu ūdenstilpju un ūdensteču krasta un peldvietu noturību pret klimata pārmaiņām (iekļaujot pasākumus civilās aizsardzības stiprināšanai);*
  + *ilgtspējīgiem “zaļās” un “zilās” infrastruktūras, tai skaitā dabā balstītiem, risinājumiem, kas sekmē pielāgošanos klimata pārmaiņām;*
  + *vētru postījumu mazinošas infrastruktūras (t. sk. “zaļās” infrastruktūras) un aprīkojuma iegādi un izveidi;*
  + *ar pielāgošanos klimata pārmaiņām saistīta civilās aizsardzības nodrošinājuma iegādi un izveidi;*
  + *darbībām projektā nepieciešamās ūdenssaimniecības infrastruktūras, elektrotīklu un vājstrāvu tīklu izbūvei vai esošo vājstrāvu tīklu pārbūvei, kā arī nepieciešamās jaudas palielināšanai. Izveidotā elektrotīklu un vājstrāvu tīklu infrastruktūra ir izmantojama tikai projektā jaunizveidotās vai atjaunotās publiskās infrastruktūras darbības nodrošināšanai;*
  + *darbībām horizontālā principa “Nenodarīt būtisku kaitējumu”, “Energoefektivitāte pirmajā vietā”, “Klimatdrošināšana” un “Vienlīdzība, iekļaušana, nediskriminācija un pamattiesību ievērošana” nodrošināšanai;*
  + *komunikācijas un vizuālās identitātes pasākumiem par projekta īstenošanu;*
  + *projekta vadības nodrošināšanu;*
* *sniedz darbību aprakstu, norādot informāciju par aktivitāšu, pasākumu u.tml. darbību, kas tiks veiktas attiecīgās projekta darbības īstenošanas laikā, būtību un aprakstot to plānoto norisi.*
* ***Atbalstāmās darbības plāno saskaņā ar Latvijas pielāgošanās klimata pārmaiņām plānu laika posmam līdz 2030. gadam un Valsts civilās aizsardzības plānu, un tās ir pamatotas pašvaldības attīstības programmā (tai skaitā stratēģijā, lai pielāgotos klimata pārmaiņām), ietverot investīcijas infrastruktūrā, lai pielāgotos klimata pārmaiņām, un (vai) civilās aizsardzības nodrošinājumā.***
* ***Valstspilsētas pašvaldība un novada pašvaldība, kas Teritorijas attīstības plānošanas likumā noteiktajā kārtībā izstrādā kopīgu integrētu attīstības programmu, attīstības programmas kopīgajā stratēģiskajā daļā pamato projekta nepieciešamību un iekļauj to investīciju plānā.***

***Darbības/ apakšdarbības aprakstā ir jānorāda tīmekļvietne, kurā ir pieejama pašvaldības attīstības programma.***

***Projekta darbībām/ apakšdarbībām jābūt:***

* ***precīzi definētām un ar reāli sasniedzamu rezultātu****, tā skaitlisko izteiksmi un atbilstošu mērvienību. Katrai projekta apakšdarbībai (darbībai, ja nav apakšdarbības) norāda vismaz vienu precīzi definētu, izmērāmu un reāli sasniedzamu rezultātu, tā skaitlisko izteiksmi un atbilstošu mērvienību, kas loģiski izriet no darbības vai apakšdarbības nosaukuma un apraksta;*
* ***pamatotām****, t.i., tās tieši ietekmē projekta mērķa, rezultātu un rādītāju sasniegšanu, ir pamatota to nepieciešamība, aprakstīta to ietvaros plānotā rīcība;*
* ***sasaistītām ar projekta iesniegumā******plānoto laika grafiku –*** *tām jābūt secīgām un jānodrošina projekta rādītāju sasniegšanu;*
* ***piesaistītām projekta rādītājiem un budžeta pozīcijai/-ām;***
* *darbības* ***“Komunikācijas un vizuālās identitātes pasākumi”*** *ietvaros paredz:*
* *projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs publicēt īsu un ar atbalsta apjomu samērīgu aprakstu par projektu, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;*
* *ar projekta īstenošanu saistītajos dokumentos un komunikācijas materiālos, ko paredzēts izplatīt sabiedrībai vai dalībniekiem, sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;*
* *projektos, kuru kopējās izmaksas pārsniedz 500 000 euro, tiklīdz sāksies projekta faktiskā īstenošana, kas ietver materiālas investīcijas, vai tiklīdz tiks uzstādīts iegādātais aprīkojums, uzstādīt sabiedrībai skaidri redzamas ilgtspējīgas plāksnes vai informācijas stendus, kuros ir attēlota Eiropas Savienības emblēma attiecībā uz projektā plānotajām darbībām un aktivitātēm.*
* *Plānojot projekta*  *komunikācijas un vizuālās identitātes prasību nodrošināšanas pasākumus, jāņem vērā Finanšu ministrijas vadlīnijās “Eiropas Savienības fondu 2021. – 2027. gada plānošanas perioda un Atveseļošanas fonda komunikācijas un dizaina vadlīnijas” noteiktās prasības. Ar minētajām vadlīnijām var iepazīties tīmekļa vietnē:* [*https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas*](https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas) *.*
* *Izveidot drukāšanai gatavus PDF failus informācijas stendiem, plāksnēm un plakātiem, kas paredzēti konkrētiem projektiem, ir iespējams tiešsaistes ģeneratorā:* [*https://ec.europ**a.eu/regional\_policy/policy/communication/online-generator\_lv?lang=lv*](https://ec.europa.eu/regional_policy/policy/communication/online-generator_lv?lang=lv)*.*
* *apraksta kā un attiecībā uz kādiem iepirkumiem projektā paredzēts piemērot Sociāli atbildīgu publisko iepirkumu, kas veikts saskaņā ar Iepirkumu uzraudzības biroja sagatavoto informāciju par Sociāli atbildīgu publisko iepirkumu, kā arī Latvijas Sociālās uzņēmējdarbības asociācijas izstrādātajām “Vadlīnijām sociāli atbildīga publiskā iepirkuma īstenošanai” (pieejamas:* [*https://www.iub.gov.lv/lv/media/658/download*](https://www.iub.gov.lv/lv/media/658/download)*) – pērkot ētiski ražotus produktus un pakalpojumus un izmantojot publiskās iepirkumu procedūras būvdarbiem vai pakalpojumu piegādei, nosaka nediskriminējošas prasības, piemēram, taisnīgas tirdzniecības prasības uz preču piegādi, ilgstošo bezdarbnieku iesaisti līgumu izpildē, projektēšanā izmantojot universālā dizaina principus.*
  + *Sniedz pamatojumu, ja projektā plānotajām darbībām nav iespējams piemērot Sociāli atbildīgu publisko iepirkumu vai iepirkuma priekšmets neatbilst Latvijas Sociālās uzņēmējdarbības asociācijas izstrādātajām “Vadlīnijām sociāli atbildīga publiskā iepirkuma īstenošanai”.*

***Ja projekta darbības paredzēts īstenot, ievērojot vismaz divus no trim Jaunā Eiropas “Bauhaus” principiem,*** *attiecīgo darbību/apakšdarbību aprakstā sniedz informāciju par principa ievērošanu:*

***1)******estētika*** *– projektā ir funkcionāli pamatota arhitektūras, dizaina, mākslas un kultūras komponente saskaņā ar kultūras mantojumu, ainavu un vietas identitāti;*

*Projekta izstrādes gaitā ir jābūt iekļautai radošai personai, kura saņēmusi valsts atzītu vismaz otrā līmeņa augstākās izglītības diplomu arhitektūrā un/vai ainavu arhitektūrā, vai telpiskās attīstības plānošanā, ir ieguvusi kvalifikāciju un veic profesionālo darbību. Ja nepieciešams, papildus iekļauj attiecīgas jomas mākslinieku vai dizaineri.*

*Estētikas principa izpildi apliecina projekta iesniegumam pievienots projekta ideju vērtēšanas komisijas sēdes protokols vai līdzvērtīgs dokuments, kurā norādīts vērtēšanas komisijas sastāvs (dalībnieku vārdi, uzvārdi un profesionālā kvalifikācija (vismaz vienam komisijas loceklim jāatbilst kvalifikācijas prasībām)), norises datums un laiks, vērtēto ideju uzskaitījums un konspektīvs izvērtējums par apspriestajām projektu idejām, kā arī īss pamatojums, kādēļ izvēlēts atbalstīt konkrēto projekta ideju.*

***2)******ilgtspēja*** *– projektā ir paredzēti ekonomiski pamatoti dabā balstīti risinājumi;*

*Projekta iesniegumā ir norādīts vismaz viens dabā balstīts risinājums, ar nosacījumu, ka projekts veicina pielāgošanos klimata pārmaiņām (mazina klimata pārmaiņu risku ietekmes), var veicināt sasaisti ar citām “zaļajām” teritorijām, paredz atjaunot vai rekonstruēt jau šobrīd lietojamas dabas teritorijas, atgriežot to funkcionalitāti pilsētvidē vai veido jaunas dabā balstītu risinājumu teritorijas, piemēram, pilsētas “siltumsalas” efekta mazināšanai. Dabā balstīti risinājumi var ietvert gan “zaļo”, gan “zilo” infrastruktūru.*

*Ar papildu informāciju par dabā balstītiem risinājumiem iespējams iepazīties:*

* *Dabā balstīto risinājumu rokasgrāmata (“NATURE-BASED SOLUTIONS HANDBOOK”) 1.pielikums. Dabā balstītu risinājumu klasifikācijas shēma (194-196 lpp.):https://ec.europa.eu/research/participants/documents/downloadPublic?documentIds=080166e5c7061325&appId=PPGMS*
* *Ilgtspējīgs lietus notekūdeņu attīrīšanas risinājums. (Metodiskie norādījumi lietus ūdeņu ilgtspējīgai attīrīšanai: https://lvafa.vraa.gov.lv/projektu-materiali/petijumi-izvertejumi-un-citi-dokumenti/2863-ilgtspejigo-lietus-udenu-apsaimniekosanas-risinajumu-izmantosanas-metodiskie-noradijumi-un-projektesanas-vadlinijas.)*
* *https://www.urbangreenbluegrids.com/measures/urban-wetlands/;*
* *https://www.urbangreenbluegrids.com/measures/reduce-paved-surfaces;*
* *https://eur-lex.europa.eu/resource.html?uri=cellar:d41348f2-01d5-4abe-b817-4c73e6f1b2df.0013.03/DOC\_1&format=PDF*
* *https://research-and-innovation.ec.europa.eu/research-area/environment/nature-based-solutions\_lv?etrans=lv;*
* *https://estudijas.llu.lv/pluginfile.php/129101/mod\_resource/content/1/ilgtspejigas\_ainavas\_planosanas\_rokasgramata.pdf;*
* *http://jauna.vidzeme.lv/upload/EuropeDirect/Za\_infrastruktra\_un\_dab\_balstti\_risinjumi.pdf;*
* *https://una.city/;*
* *https://naturebasedcity.climate-kic.org/network-of-cities/.*

***3)******iekļautība*** *– projekts nodrošina dažādu grupu intereses un vajadzības, kā arī līdzvērtīgas infrastruktūras izmantošanas iespējas saskaņā ar universālā dizaina principiem.*

*Projekta iesniegumā ir jāietver informācija par to, kā tiks veicināta piederības sajūta, vairojot dažādu sabiedrības grupu solidaritāti un diskriminācijas mazinājumu, tai skaitā ir jāietver informācija par vismaz vienu praktisku risinājumu, kurā ievēroti universālā dizaina principi.*

* ***apakšdarbībai (vai darbībai, ja nav apakšdarbības) apakšsadaļā “HP darbības” norāda HP “VINPI” darbības un sniedz HP darbības pamatojumu.***

***Viena projekta ietvaros jāparedz vismaz:***

***1) 3 vispārīgas HP “VINPI” darbības;***

***2) 1 specifiskā HP “VINPI” darbība;***

***3) 1 HP “VINPI” rādītājs.***

***Ja projekta iesniegumā paredzēto darbību specifikas dēļ nav iespējams piemērot horizontālā principa rādītājus, specifiskās horizontālā principa darbības, kā arī vairākas vispārīgās horizontālā principa darbības, projekta iesniegumā jāparedz vienas vispārīgās horizontālā principa darbības īstenošana.***

***Piemēri vispārīgajām HP “VINPI” darbībām attiecībā uz komunikācijas un vizuālās identitātes pasākumiem:***

* *tiks nodrošināts, ka informācija publiskajā telpā, t.sk., tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skatīt Vides aizsardzības un reģionālās attīstības ministrijas vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (*[*https://pieklustamiba.varam.gov.lv*](https://pieklustamiba.varam.gov.lv) *));*

|  |
| --- |
| *apakšsadaļā “HP darbības” izvēlas HP “VINPI” vispārīgo darbību:*  ***Informācijas pieejamība cilvēkiem ar funkcionālajiem traucējumiem*** |

* *projekta tīmekļvietnē tiks izveidota sadaļa “Viegli lasīt”, kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (skatīt Labklājības ministrijas metodisko materiālu “Ceļvedis iekļaujošas vides veidošanai valsts un pašvaldību iestādēs (2020) (*[*https://www.lm.gov.lv/lv/celvedis-ieklaujosasvides-veidosanai-valsts-un-pasvaldibu-iestades-2020)*](https://www.lm.gov.lv/lv/celvedis-ieklaujosasvides-veidosanai-valsts-un-pasvaldibu-iestades-2020))*).*

|  |
| --- |
| *apakšsadaļā “HP darbības” izvēlas HP “VINPI” vispārīgo darbību:*  ***Sadaļas “Viegli lasīt” izveide*** |

* ***apakšdarbībai (vai darbībai, ja nav apakšdarbības) apakšsadaļā “HP darbības” norāda plānotās aktivitātes, kas nodrošinās šādu HP īstenošanu: HP “Klimatdrošināšana”, HP “Energoefektivitāte pirmajā vietā”, HP “Nenodarīt būtisku kaitējumu” un sniedz HP darbības pamatojumu:***
* ***HP “Nenodarīt būtisku kaitējumu” ietvaros:***
* *norāda būvdarbu, pakalpojumu un preču grupas, kurām projekta ietvaros iepirkums tiks veikts, ievērojot Zaļā publiskā iepirkuma prasības saskaņā ar Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” 1. un 2. pielikumu. Ja projektā plānota neizmantojamas būves vai lietošanai bīstamas ēkas vai citu vidi degradējošu objektu nojaukšana, veicot iepirkuma procedūru, ir piemērojams zaļā publiskā iepirkuma princips “aprites cikla skatījums”.*

|  |
| --- |
| *apakšsadaļā “HP darbības” izvēlas HP “Nenodarīt būtisku kaitējumu” darbību:*  ***Zaļais publiskais iepirkums*** |

* *Ja zaļā publiskā iepirkuma prasības nav iespējams piemērot vai iepirkuma priekšmets neatbilst Ministru kabineta 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” noteiktajām grupām, darbības aprakstā sniedz tam pamatojumu.*
* *ja projekta ietvaros tiks radīti elektriskie un elektronisko iekārtu atkritumi, projekta iesniegumā apliecina, ka būvdarbu veicējiem un pakalpojumu sniedzējiem projekta ietvaros tiks uzlikts pienākumus radītos elektriskos un elektronisko iekārtu atkritumus un citus atkritumus apsaimniekot atbilstoši normatīvo aktu prasībām vai norāda informāciju, ka šāda prasības ir/ tiks iekļauta iepirkumu dokumentācijā, iekļaujot prasības līguma projektā.*

*Norāda, ka projekta īstenošanas laikā tiks lūgts būvdarbu veicējam sagatavot un iesniegt rakstisku apliecinājumu par šo atkritumu savākšanu, atkalizmantošanu, sagatavošanu pārstrādei un reģenerācijai, pārstrādi vai reģenerāciju un nodošanu komersantam, kas saņēmis attiecīgu piesārņojošās darbības vai atkritumu apsaimniekošanas atļauju, minot atkritumu veidu (klasi), daudzumu, darbības, kas ar atkritumiem veiktas;*

|  |
| --- |
| *apakšsadaļā “HP darbības” izvēlas HP “Nenodarīt būtisku kaitējumu” darbību:*  ***Elektrisko un elektronisko iekārtu u.c. atkritumu apsaimniekošana*** |

* + *ja projekta ietvaros radīsies ar azbestu saistīti atkritumi, projekta iesniegumā apliecina, ka projekta ietvaros radītie azbestu saturoši materiāli tiks apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu, kā arī apliecina, ka atbilstoša informācija ir/ tiks iekļauta iepirkumu dokumentācijā un līguma projektā.*

*Norāda, ka projekta īstenošanas laikā tiks lūgts būvdarbu veicējam sagatavot un iesniegt rakstisku apliecinājumu par azbesta savākšanu, atkalizmantošanu, sagatavošanu pārstrādei un reģenerācijai, pārstrādi vai reģenerāciju un nodošanu komersantam, kas saņēmis attiecīgu piesārņojošās darbības vai atkritumu apsaimniekošanas atļauju;*

|  |
| --- |
| *apakšsadaļā “HP darbības” izvēlas HP “Nenodarīt būtisku kaitējumu” darbību:*  ***Azbestu saturošu materiālu apstrāde, transportēšana un utilizēšana*** |

* + *ja projekts ietver neizmantojamas būves vai lietošanai bīstamas ēkas vai citu vidi degradējošu objektu nojaukšanu, projekta iesniegumā apliecina, ka vismaz 70 % (pēc masas) no nebīstamiem būvgružiem un ēku nojaukšanas atkritumiem, kas būvlaukumā radušies būvniecības laikā (izņemot dabiskos materiālus), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai). Projekta iesniegumā apliecina, ka tiks ievērotas Ministru kabineta 2021. gada 26. oktobra noteikumu Nr. 712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi” 6. punkta prasības.*

|  |
| --- |
| *Apakšsadaļā “HP darbības” izvēlas HP “Nenodarīt būtisku kaitējumu” darbību:*  ***Pārstrādei un reģenerācijai sagatavoto atkritumu procentuālais apjoms*** |

* *ja projektā plānoti būvniecības darbi, projekta iesniegumā apliecina, ka būvniecības procesa laikā tiks veikti pasākumi trokšņu, putekļu un piesārņojuma emisiju samazināšanai.*

*Piemēram, apliecina, ka projekta īstenošanas (būvniecības) laikā tiks nodrošināts, ka tiek paredzēti pasākumi, lai tiktu ievēroti nacionālajā likumdošanā noteiktie maksimālie robežlielumu rādītāji noteiktajai apbūves zonai un diennakts laikam attiecībā uz vides trokšņa, putekļu un citu piesārņojošo vielu emisijām un veikti pasākumi šādu emisiju samazināšanai. Šādi pasākumi tiks iekļauti būvdarbu iepirkuma specifikācijā un būvdarbu līgumā. Būvdarbu veikšanas procesā būs iesaistīti autoruzraugs un būvuzraugs, kas ziņos pasūtītājam par būvniecības jomu reglamentējošo normatīvo tiesību aktu, līguma prasību atbilstības ievērošanu konkrētajā būvlaukumā. Būvniecības iepirkumā tiks likts uzsvars un potenciālie pretendenti tiks informēti par nepieciešamību būvniecības procesā nodrošināt maksimāli pieļaujamos robežlielumus attiecībā uz trokšņu un putekļu un citu piesārņojošo vielu emisijām un nepieciešamību veikt pasākumus šādu emisiju samazināšanai. Prasību izpildi uzraudzīs pasūtītājs un atbildīgās institūcijas. Piemēram, lai ievērotu Ministru kabineta 2004. gada 13. jūlija noteikumu Nr. 597 “Trokšņa novērtēšanas un pārvaldības kārtība” prasības, t.sk. 2. pielikumu tabulā “Trokšņa robežlielumi” norādītos lielumus, tiks nodrošināta darba laika un transporta kustības maršrutu stingra reglamentācija. Putekļu samazināšanai pievedceļi un brauktuves būvobjekta teritorijā sausajā laikā tiks mitrinātas. Transporta līdzekļu kravas transportēšanas laikā tiks pārklātas. Paredzamās ietekmes samazināšanai būvniecības darbi tiks veikti diennakts gaišajā laikā, kur tas iespējams un attiecināms. Tehnikas uzpildīšana ar degvielu notiks ar specializētu aprīkojumu, uz specializētiem paklājiem, lai novērstu iespējamo degvielas vai smērvielu noplūdi. Netiks pieļauts tehnikas remonts vai mazgāšana būvobjekta teritorijā. Karstajā un /vai sausajā laika periodā, lai samazinātu putekļu emisijas tiks paredzēta ceļu un būvobjekta teritorijas regulāra mitināšana.*

*Projekta iesniegumā apraksta, kā projektā paredzētās darbības veicinās piesārņojuma mazināšanos vai tā kontroli ūdens, gaisa un zemes ekosistēmās, kā arī iekļauj informāciju par ilgtspējīgu un racionālu ūdens resursu lietošanu un uzlabotu ūdens vides aizsardzību. Apraksta, kā projektā paredzētās darbības (plūdu risku mazināšanas projektu gadījumā) saskanēs ar konkrētai teritorijai atbilstošo Upju baseinu apgabalu apsaimniekošanas un Plūdu riska pārvaldības plānu, tostarp aspektiem, kas skar upes laterālās nepārtrauktības atjaunošanu (ja attiecināms). Pasākumā netiek paredzētas darbības, kas būtiski palielinātu piesārņojošo vielu emisijas. Piemēram, īstenojot pretplūdu pasākumus, tiek plānota piesārņoto un potenciāli piesārņoto vietu aizsardzība no applūšanas, tādējādi samazinot vides piesārņojuma risku. “Zaļās” infrastruktūras risinājumu izmantošana, ievērojot vielu aprites procesus gaisā, ūdenī un augsnē, veicina piesārņojuma samazināšanos un uztveršanu apkārtējā vidē.*

|  |
| --- |
| *Apakšsadaļā “HP darbības” izvēlas HP “Nenodarīt būtisku kaitējumu” darbību:*  ***Trokšņu, putekļu un piesārņojuma emisiju samazināšana*** |

* *ja projekta īstenošana plānota īpaši aizsargājamā dabas teritorijā, kurai ir spēkā esošs dabas aizsardzības plāns, sniedz pamatojumu, kā projekts neietekmēs īpaši aizsargājamās dabas teritorijas aizsardzības un apsaimniekošanas mērķus, un ir saskaņā ar konkrētās teritorijas dabas aizsardzības plānu, nepieļaujot biotopu un sugu stāvokļa pasliktināšanos projekta darbību rezultātā.*
  + *Ja projekta īstenošana plānota īpaši aizsargājamā dabas teritorijā, kurai nav izstrādāts dabas aizsardzības plāns vai tas nav spēkā esošs, vai mikroliegumos vai Eiropas Savienības nozīmes biotopu un sugu dzīvotnēs, iesniedz atbilstošās jomas sugu un biotopu eksperta atzinumu,* *kurā pamatots, kā projekta darbības nepasliktinās biotopu un sugu aizsardzības stāvokli.*
  + *Ja projekta īstenošana plānota valsts nozīmes dižkoku aizsardzības zonās, iesniedz arborista atzinumu par projektā plānoto darbību ietekmi uz aizsargājamā koka augšanu un dabisko attīstību.*

|  |
| --- |
| *Apakšsadaļā “HP darbības” izvēlas HP “Nenodarīt būtisku kaitējumu” darbību:*  ***ES nozīmes biotopu un sugu stāvoklis*** |

* *ja projektā plānoti būvniecības darbi, apliecina, ka projekta ietvaros būvniecības procesa laikā tiks ievērotas prasības par koku ciršanas aizliegumu putnu ligzdošanas periodā atbilstoši Ministru kabineta 2012. gada 2. maija noteikumos Nr. 309 “Noteikumi par koku ciršanu ārpus meža” noteiktajam termiņam, un nodrošināta esošo koku veselības stāvokļa aizsardzība, tai skaitā nekaitējot koku saknēm. Apliecina, ka ievēros optimālo koka sakņu aizsardzības zonu, tai skaitā valsts nozīmes dižkokiem aizsardzības zonu atbilstoši Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” 8. pantam. Tiks ievērotas attiecīgās pašvaldības vadlīnijas vai saistošie noteikumi koku aizsardzībai, tai skaitā, ja attiecināms, tiks organizēta publiskā apspriešana. Citos gadījumos vai, ja nepieciešams, iesniedz arborista detalizētāku koku stāvokļa novērtējumu, kurā ir izvērtēts nepieciešamās sakņu aizsardzības zonas lielums, kā arī vispārīgais koku veselības stāvoklis konkrētajā teritorijā pirms darbību uzsākšanas (ja attiecināms).*

|  |
| --- |
| *Apakšsadaļā “HP darbības” izvēlas HP “Nenodarīt būtisku kaitējumu” darbību:*  ***Koku ciršanas aizliegums putnu ligzdošanas periodā būvniecības procesa laikā*** |

* ***HP “Klimatdrošināšana” un HP “Energoefektivitāte pirmajā vietā” ietvaros:***
  + *norāda pasākumus, kuri nodrošinās noturības līmeni pret akūtiem un hroniskiem ekstrēmiem klimatiskajiem notikumiem, novēršot infrastruktūras neaizsargātību pret klimatisko apstākļu iespējamo ilgtermiņa ietekmi, vai akūtiem notikumiem, piemēram, infrastruktūras pārkaršanas un materiālu nolietojuma karstuma dēļ, elektropārvades bojājumiem vēja brāzmu ietekmē, plūdiem, lietusgāzēm, sausumiem, vēja brāzmām, sasalšanas un kušanas cikliem. Aprakstā analizē informāciju atbilstoši pašvaldību klimata profiliem* [*https://klimats.meteo.lv/pasvaldibu\_apskati/*](https://klimats.meteo.lv/pasvaldibu_apskati/)*. Norāda arī šiem riskiem paredzētos to novēršanas vai mazināšanas pasākumus, kurus apraksta projekta iesnieguma sadaļā “Projekta risku izvērtējums”.*
  + *Ja projekts tiek īstenots applūstošā teritorijā, apraksta rīcību, kā projekta ietvaros uzstādītā infrastruktūra tiks aizsargāta pret ūdens uzplūdiem.*

|  |
| --- |
| *apakšsadaļā “HP darbības” izvēlas HP “Klimatdrošināšana” darbību:*  ***Klimata risku izvērtējums*** |

* *ja projekta iesniegumā ir iekļautas darbības, kas paredz enerģijas ietaupījumu, piemēram, tiek aizvietoti esošie civilās aizsardzības transportlīdzekļi, tad:*
* *apraksta darbības, kas paredz enerģijas ietaupījumu;*
* *apraksta citas energoefektivitātes izmaksefektīvas darbības, tehniski, ekonomiski un videi nekaitīgus alternatīvus pasākumus, kas vienlīdz efektīvi nodrošina attiecīgo mērķu sasniegšanu.*

|  |
| --- |
| *apakšsadaļā “HP darbības” izvēlas HP “Energoefektivitāte pirmajā vietā” darbību:*  ***Enerģijas ietaupījums*** |

**SADAĻA – RĀDĪTĀJI**

Attēls, kurā ir teksts, ekrānuzņēmums

Apraksts ģenerēts automātiski

Attēls, kurā ir teksts, ekrānuzņēmums, programmatūra, fonts

Apraksts ģenerēts automātiski

***Šajā sadaļā projekta iesniedzējs*** ***nosaka projekta ietvaros sasniedzamos rādītājus*** *atbilstoši SAM MK noteikumu 5.1.2. un 5.2. apakšpunktam.*

*Ja projekta ietvaros ir plānoti ieguldījumi “zaļajā infrastruktūrā”, projekta iesniedzējs izvēlas atbilstošo rādītāju un norāda tā sasniedzamo vērtību:*

* *“Zaļā” infrastruktūra, kas izveidota vai jaunināta nolūkā pielāgoties klimata pārmaiņām (ha)*

*Ja projekta ietvaros ir plānoti ieguldījumi infrastruktūrā, kas no plūdiem aizsargā krasta joslu, projekta iesniedzējs izvēlas atbilstošo rādītāju un norāda tā sasniedzamo vērtību:*

* *Jaunizveidota vai nostiprināta piekrastes joslas un upju un ezeru krastu aizsardzība pret plūdiem (km)*
* *Projekta rādītājus sadaļā “Darbības” sasaista ar projekta darbībām, tādējādi norādot, ar kādām darbībām rādītāji tiks sasniegti.*

**SADAĻA - VALSTS ATBALSTS**

**Jautājumi par finansējuma saņēmēju**

**7. tabula**

|  |  |
| --- | --- |
|  | Izmantojot funkciju “Labot” vai “Aizpildīt”, pievieno informāciju par projekta iesniedzēju. |

|  |  |
| --- | --- |
| A screenshot of a white background  Description automatically generated | **Vai projektā projekta iesniedzējs saņem valsts atbalstu?**  Izvēlnē atzīmē atbilstošo:   * saņem * nesaņem   *Izvēlnē atzīmē “nesaņem”.* |
| **Vai projektā finansējuma saņēmējs ir valsts atbalsta, t.sk. *de minimis* sniedzējs?**  Izvēlnē atzīmē atbilstošo:   * ir * nav   *Izvēlnē atzīmē ”nav”.* |

**Jautājumi par sadarbības partneri** *(attiecināms, ja projekta iesniedzējs ir norādījis sadarbības partneri)*

*Punktu par partneri var aizpildīt tikai tad, ja sadarbības partneris ir pievienots sadaļā “Sadarbības partneris”.*

**8. tabula**

|  |  |
| --- | --- |
|  | **Vai projektā uzņēmums saņem valsts atbalstu?**  Izvēlnē atzīmē atbilstošo:   * saņem * nesaņem   *Izvēlnē atzīmē “saņem”, ja projekta iesniegumā ir plānotas sadarbības partnera – sabiedrisko ūdenssaimniecības pakalpojumu sniedzēja, darbības, kurām piešķir komercdarbības atbalstu atbilstoši SAM MK noteikumu 41. punktam.* |
| **Vai projektā uzņēmums ir valsts atbalsta, t.sk., *de minimis* sniedzējs?**  Izvēlnē atzīmē atbilstošo:   * ir * nav   *Atzīmē “nav”.* |
|  | **Valsts atbalsta instruments**  Izvēlnē atzīmē atbilstošo  *Izvēlnē “Valsts atbalsta instruments” norāda “tiešais maksājums no valsts vai pašvaldības budžeta (subsīdija vai dotācija)”.* |
|  | **Atbalsta mērķi**  Izvēlnē atzīmē atbilstošo  *Izvēlnē izvēlas atbalsta mērķi atbilstoši projektā paredzētajām projekta sadarbības partnera darbībām:*   * *Eiropas Komisijas 2011. gada 20. decembra lēmumu Nr. 2012/21/ES par līguma par Eiropas Savienības darbību 106. panta 2. punkts (atzīmē, ja projektā paredzētas sadarbības partnera – sabiedrisko ūdenssaimniecības pakalpojumu sniedzēja, darbības).* |
| **Uzņēmums neatbilst grūtībās nonākuša uzņēmuma definīcijai**  Izvēlnē atzīmē atbilstošo:   * atbilst * neatbilst   *Izvēlnē atzīmē “neatbilst”, ja sadarbības partneris neatbilst grūtībās nonākuša uzņēmuma pazīmēm saskaņā ar Regulas 2021/1058[[5]](#footnote-6) 7. panta 1. punkta d) apakšpunktu. Grūtībās nonākuša uzņēmuma pazīmes definē Regulas Nr. 651/2014[[6]](#footnote-7) 2. panta 18. punktā paredzētās situācijas.*  *Atbilstoši SAM MK noteikumu 45. punktam komercdarbības atbalsts netiek piešķirts grūtībās nonākušiem uzņēmumiem (tai skaitā grūtībās nonākušai pašvaldības kapitālsabiedrībai, kas ir noslēgusi pakalpojumu līgumu par sabiedrisko pakalpojumu sniegšanu).* |
| **Projekts nav uzsākts:**  Izvēlnē atzīmē atbilstošo:   * nav uzsākts * ir uzsākts   *Izvēlnē atzīmē “nav uzsākts”, ja sadarbības partnera darbības nav uzsāktas līdz projekta iesnieguma iesniegšanai sadarbības iestādē.*  *Atbilstoši SAM MK noteikumu 33. punktam izmaksas ir attiecināmas no dienas, kad projekta iesniegums iesniegts sadarbības iestādē, izņemot ar projekta iesniegumu un īstenošanu saistītās pamatojošās dokumentācijas sagatavošanas izmaksas un tiešās attiecināmās projekta vadības personāla izmaksas, kas ir attiecināmas no 2021. gada 1. janvāra.* |

**SADAĻA – SADARBĪBAS PARTNERI**

*Ja projekta īstenošanai tiek piesaistīts vairāk nekā viens partneris, tabulu aizpilda par katru partneri, turpinot numerāciju uz priekšu.*

***Šo sadaļu projekta iesniedzējs aizpilda****, ja atbilstoši SAM MK noteikumu 17. punktam ir plānots piesaistīt sadarbības partneri:*

* *pašvaldības izveidotu iestādi;*
* *valsts tiešās pārvaldes iestādi;*
* *pašvaldības vai valsts kapitālsabiedrību, kas pilda deleģētos pārvaldes uzdevumus;*
* *sabiedrisko ūdenssaimniecības pakalpojumu sniedzēju.*

**9. tabula**

|  |  |
| --- | --- |
| A screenshot of a computer  Description automatically generated | Izmantojot funkciju “Pievienot partneri”, pievieno informāciju par projekta iesniedzēja sadarbības partneriem, norādot to valstisko piederību, reģistrācijas numuru, veidu, nosaukumu, adresi, tīmekļa vietni (pēc izvēles), kontaktpersonas vārdu, uzvārdu, telefona numuru, elektroniskā pasta adresi, piesaistīto darbību skaitu un saistītās darbības. |
| A screenshot of a computer  Description automatically generated | **Valsts**  Izvēlnes lauks  *Izvēlas sadarbības partnera reģistrācijas valsti.* |
| **Reģistrācijas numurs/personas kods**  Ievada informāciju  *Norāda sadarbības partnera reģistrācijas numuru.*  Pēc reģistrācijas numura ievadīšanas datu laukos **“Partnera nosaukums”** un **“Juridiskā adrese”** informācija ielasās automātiski.   * *Projekta iesniedzēja pienākums ir pārliecināties par šīs informācijas atbilstību.* |
| **Projekta partnera veids**  Ievada informāciju  *Piemēram, sabiedrība ar ierobežotu atbildību.* |
| **Tīmekļvietne (pēc izvēles)**  Ievada informāciju  *Pēc izvēles norāda sadarbības partnera tīmekļvietni.* |
| **Vārds Uzvārds**  Ievada informāciju  *Sniedz informāciju par kontaktpersonu.* |
| **Telefons**  Ievada informāciju  *Sniedz informāciju par kontaktpersonas telefona numuru.* |
| **E-pasts**  Ievada informāciju  *Sniedz informāciju par kontaktpersonas saziņas elektroniskā pasta adresi.* |
| **Piesaistīto darbību skaits**  Ievada informāciju  *Sniedz informāciju par darbību skaitu, ko veiks sadarbības partneris.* |
| **Saistītās darbības**  Ievada informāciju  *Sniedz informāciju par to, kādus ieguldījumus partneris dos projekta īstenošanā, norādot attiecīgās projekta darbības vai apakšdarbības, kuru īstenošanā sadarbības partneris iesaistīsies, kā arī sniedz sadarbības partneru izvēles pamatojumu un apraksta plānoto datu apmaiņas norisi starp projekta iesniedzēja un sadarbības partnera informatīvajām sistēmām.*   * *Apliecina, ka atbilstoši SAM MK noteikumu 43. punktam komercdarbības atbalsta saņēmējs nodrošinās, ka pilnvarojuma periodā un vismaz 10 gadus pēc pilnvarojuma perioda beigām tiks saglabāta un nodrošināta pieejamība visai nepieciešamajai informācijai, lai noteiktu, vai piešķirtais atbalsts ir saderīgs ar komercdarbības atbalsta piešķiršanas prasībām vispārējas tautsaimnieciskas nozīmes pakalpojumu sniegšanai.* * *Apliecina, ka sadarbības partneris, kas ir sabiedrisko pakalpojumu sniedzējs nodrošinās izmaksu, kas saistītas ar sabiedrisko pakalpojumu sniegšanu, nodalīšanu no pārējās saimnieciskās darbības izmaksām, lai atbalsts pasākuma ietvaros netiktu piešķirts citām darbībām, kas nav sabiedriskais pakalpojums atbilstoši likumā “Par sabiedrisko pakalpojumu regulatoriem” 26. un 27. pantā noteiktajam.* * *Apliecina, ka atbilstoši SAM MK noteikumu 36.13. apakšpunktam sadarbības partneris, nodrošinās projekta rezultātu uzturēšanu un ilgtspēju SAM MK noteikumu 20. punktā noteiktajā termiņā, kā arī nodrošinās, ka projekta rezultāti atradīsies brīvi pieejamās (publiskās) teritorijās visa projekta dzīves cikla laikā.*   *Norāda informāciju par līgumiem, kas noslēgti ar sadarbības partneriem. Sadarbības līgums slēdzams ievērojot Ministru kabineta 2023. gada 13. jūlija noteikumu Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” 6. punktu.*   * *Sadarbības partneris iesaistās projekta īstenošanā ar tā īpašumā vai valdījumā esošu nekustamo īpašumu saskaņā ar SAM MK noteikumu 38.2. apakšpunktā noteikto.* * *Valsts iestāde vai valsts kapitālsabiedrība, kas pilda deleģēto pārvaldes uzdevumu izpildi, projektā kā sadarbības partneris var piedalīties ar savā īpašumā vai valdījumā esošu nekustamo īpašumu, kurā nepieciešams veikt projektā plānotās darbības, kas neiekļauj būvniecību. Darbības veic finansējuma saņēmējs (pašvaldība vai tās izveidota iestāde). Šajā gadījumā projekta rezultātu uzturēšanu nodrošina sadarbības partneris.* |

* *Finansējuma saņēmējs ir atbildīgs par sadarbības partnera pienākumu izpildi projekta īstenošanā un sadarbības partneru īstenotajām funkcijām projektā, t.sk., novēršot dubultā finansējuma risku un nodrošinot demarkāciju ar citiem līdzīgiem vai saistītiem projektiem.*

**SADAĻA – ĪSTENOŠANAS GRAFIKS**

## 10. tabula

|  |  |
| --- | --- |
|  | Lai izveidotu projekta īstenošanas grafiku, norāda plānoto vienošanās slēgšanas ceturksni, īstenošanas ilgumu pilnos mēnešos un precizē projekta darbību/apakšdarbību īstenošanas periodu. |

|  |  |
| --- | --- |
|  | Caur ikonu  atver modālo logu ceturkšņa izvēlei, kur atzīmē izvēles laukus (ceturkšņus).  *Paredzot plānoto vienošanās vai civiltiesiskā līguma par projekta īstenošanu slēgšanas ceturksni, ņem vērā lēmuma par projekta iesnieguma apstiprināšanu pieņemšanai nepieciešamo laiku.* |

|  |  |
| --- | --- |
|  | Caur ikonu  atver modālo logu ar manuāli aizpildāmu ciparu lauku, kura maksimālā pieļaujamā vērtība ir 96. Aiz lauka ir pieejamas ikonas + un -, kuras ļauj samazināt vai palielināt lauka vērtību par 1.  *Norāda plānoto kopējo projekta īstenošanas ilgumu pilnos mēnešos, rēķinot no faktiskā darbību uzsākšanas mēneša līdz projekta pabeigšanai, nepārsniedzot termiņu – 2027. gada 31. decembri.* |

|  |  |
| --- | --- |
|  | Īstenošanas grafikā, noklikšķinot uz ikonas , pirms vēlamās darbības vai apakšdarbības, ir iespējams atzīmēt/precizēt vēlamos darbības vai apakšdarbības īstenošanas ceturkšņus.  *Ja projekta darbības/apakšdarbības īstenošana ir uzsākta pirms vienošanās vai civiltiesiskā līguma par projekta īstenošanu slēgšanas, projekta darbības aprakstā norāda informāciju par darbībām/apakšdarbībām, kas veiktas vai plānotas pirms vienošanās par projekta īstenošanu slēgšanas, un to uzsākšanas datumu.*   * *Izmaksas ir attiecināmas no dienas, kad projekta iesniegums iesniegts sadarbības iestādē, izņemot ar projekta iesniegumu un īstenošanu saistītās pamatojošās dokumentācijas sagatavošanas izmaksas un tiešās attiecināmās projekta vadības personāla izmaksas, kas ir attiecināmas, ja tās veiktas pēc 2021. gada 1. janvāra.* |

**SADAĻA – FINANSĒŠANAS PLĀNS**

## 11. tabula

|  |  |
| --- | --- |
|  | **Finansējuma avots**  Automātiski tiek attēloti pasākumā paredzētie finansējuma avoti.  **Finansējuma summa**  Ievada projektā paredzēto finansējuma summu katram finansēšanas avotam.  **Publisko un kopējo attiecināmo izmaksu summa**  Tiek aprēķināta automātiski, tāpat kā finansējuma apjoma procentuālais lielums konkrētajam finansējuma avotam pa visu projekta īstenošanas laiku.   * *Projekta ERAF finansējuma apmērs nedrīkst pārsniegt maksimālo finansējuma apmēru, kas noteikts SAM MK noteikumu 14. punktā – 3 000 000 euro vienam projektam.* * *Viena projekta minimālais attiecināmo izmaksu apmērs nav mazāks par 200 000 euro (ieskaitot).* * *Atbilstoši SAM MK noteikumu 12. punktam projektā iekļautais ERAF finansējuma apmērs nedrīkst pārsniegt 85% no projekta kopējām attiecināmajām izmaksām, bet nacionālais līdzfinansējums,* *ko veido pašvaldību un privātais finansējums, nevar būt mazāks par 15% no projekta kopējā attiecināmā finansējuma.* |

**SADAĻA – BUDŽETA KOPSAVILKUMS**

* *Atbilstoši SAM MK noteikumu 28.1. apakšpunktam izmaksu pozīcijas Nr. 7.1, 7.2, 7.3, 11.1 un 11.2 kopā nepārsniedz* ***10%*** *no kopējām attiecināmajām izmaksām.*
* *Atbilstoši SAM MK noteikumu 28.4. apakšpunktam izmaksu pozīcijas Nr. 6.2 un 6.3 kopā nepārsniedz* ***10%*** *no kopējām attiecināmajām izmaksām.*
* *Atbilstoši SAM MK noteikumu 28.5. apakšpunktam izmaksu pozīcijas Nr. 7.4.2, 13.2, 13.3 un 13.4 kopā nepārsniedz* ***10%*** *no kopējām attiecināmajām izmaksām.*
* *Atbilstoši SAM MK noteikumu 30. punktam, izmaksu pozīcijas Nr. 1.1, 1.2, 6.2, 6.3, 7.1, 7.2, 7.3, 7.4.2, 7.6.1, 10, 11.1, 11.2, 13.2, 13.3 un 13.4 kopā nepārsniedz* ***40%*** *no projektā piešķirtā ERAF finansējuma.*

|  |  |  |  |  |  |  |  |
| --- | --- | --- | --- | --- | --- | --- | --- |
| **Budžeta pozīcijas kods** | **Izmaksu pozīcijas nosaukums** | **Izmaksu veids** | **Vienas vienības izmaksu pielieto-jums** | **Projekta darbības numurs** | **Attiecināmā summa** | **%** | **t.sk. PVN** |
| **1.** | **Projekta izmaksas saskaņā ar izmaksu vienoto likmi** |  |  |  |  |  |  |
| 1.1. | Projekta vadības personāla izmaksas  *Atbilstoši SAM MK noteikumu 28.10. apakšpunktam plāno kā vienu izmaksu pozīciju, piemērojot izmaksu vienoto likmi 6% apmērā no pārējām tiešajām attiecināmajām izmaksām.* | tiešās | - |  |  | **6% no kopējām tiešajām attiecināmajām izmaksām, izņemot izmaksu pozīciju Nr. 1.1** |  |
| 1.2. | Projekta vadības personāla administratīvās izmaksas  *Atbilstoši SAM MK noteikumu 32. punktam plāno kā vienu izmaksu pozīciju, piemērojot netiešo izmaksu vienoto likmi 15% apmērā no projekta vadības personāla izmaksām (izmaksu pozīcija Nr. 1.1).* | netiešās | - |  |  | **15% no izmaksu pozīcijas Nr. 1.1** |  |
| **6.** | **Materiālu, aprīkojuma un iekārtu izmaksas** |  |  |  |  | **≤10% no kopējām attiecināmajām izmaksām** |  |
| 6.2. | Aprīkojuma un iekārtu izmaksas pašvaldības civilās aizsardzības uzlabošanai  *Atbilstoši SAM MK noteikumu 28.4. apakšpunktam.* | tiešās | - |  |  |  |  |
| 6.3. | Transportlīdzekļu izmaksas pašvaldības civilās aizsardzības uzlabošanai  *Atbilstoši SAM MK noteikumu 28.4. apakšpunktam.* | tiešās | - |  |  |  |  |
| **7.** | **Būvniecības izmaksas** |  |  |  |  |  |  |
| 7.1. | Projektēšanas izmaksas, t.sk., inženierbūvju, labiekārtojuma elementu un dabā balstīto risinājumu tehnisko specifikāciju, tehnisko projektu vai būvprojektu sagatavošanas izmaksas, kā arī būvprojekta ekspertīzes izmaksas  *Atbilstoši SAM MK noteikumu 28.1.2. apakšpunktam.* | tiešās | - |  |  |  |  |
| 7.2. | Autoruzraudzības izmaksas  *Atbilstoši SAM MK noteikumu 28.1.4. apakšpunktam.* | tiešās | - |  |  |  |  |
| 7.3. | Būvuzraudzības izmaksas  *Atbilstoši SAM MK noteikumu 28.1.4. apakšpunktam.* | tiešās | - |  |  |  |  |
| 7.4. | Būvdarbu izmaksas (infrastruktūra – ceļu, dzelzceļu, ūdensvadu, kanalizācijas, interneta utt., tai skaitā labiekārtošanas izmaksas) |  |  |  |  |  |  |
| 7.4.1. | Infrastruktūras būvdarbu izmaksas  *Atbilstoši SAM MK noteikumu 28.2. apakšpunktam.* | tiešās | - |  |  |  |  |
| 7.4.2. | Teritorijas labiekārtošanas (kas saistīta ar būvniecību) izmaksas  *Atbilstoši SAM MK noteikumu 28.5. apakšpunktam.* | tiešās | - |  |  |  |  |
| 7.5. | Būvdarbu izmaksas (ēkas), tai skaitā labiekārtošanas izmaksas |  |  |  |  |  |  |
| 7.5.1. | Ēku būvdarbu izmaksas  *Atbilstoši SAM MK noteikumu 28.2. apakšpunktam.* | tiešās | - |  |  |  |  |
| 7.6. | Citas izmaksas |  |  |  |  |  |  |
| 7.6.1. | Būves nodošanas ekspluatācijā izmaksas  *Atbilstoši SAM MK noteikumu 28.3. apakšpunktam.* |  |  |  |  |  |  |
| 7.6.2. | Rezerves izmaksas  *Atbilstoši SAM MK noteikumu 28.8. apakšpunktam, nepārsniedzot 10% no attiecināmo būvniecības izmaksu kopsummas, ja projektā paredzētas būvniecības darbības un attiecināmajās izmaksās nav iekļauti neparedzētie izdevumi (izmaksu pozīcija Nr. 15).* | tiešās | - |  |  | **≤10% no kopējām attiecināmajām izmaksām** |  |
| **10.** | **Komunikācijas un vizuālās identitātes prasību nodrošināšanas pasākumu izmaksas**  *Atbilstoši SAM MK noteikumu 28.6. apakšpunktam, attiecināmajās izmaksās iekļauj tikai obligātās Eiropas Savienības fondu komunikācijas un vizuālās identitātes prasības.* | tiešās | - |  |  |  |  |
| **11.** | **Projekta iesnieguma un to pamatojošās dokumentācijas sagatavošanas izmaksas** |  |  |  |  |  |  |
| 11.1. | Ekspertu konsultāciju izmaksas  *Atbilstoši SAM MK noteikumu 28.1.1. apakšpunktam.* | tiešās | - |  |  |  |  |
| 11.2. | Ieguldījumu ekonomiskā pamatojuma vai izmaksu un ieguvumu analīzes sagatavošanas izmaksas  *Atbilstoši SAM MK noteikumu 28.1.3. apakšpunktam.* | tiešās | - |  |  |  |  |
| **13.** | **Pārējās projekta īstenošanas izmaksas** |  |  |  |  |  |  |
| 13.1. | Pakalpojumu līgumu izmaksas  *Atbilstoši SAM MK noteikumu 28.2. apakšpunktam.* | tiešās | - |  |  |  |  |
| 13.2. | Teritorijas labiekārtošanas (kas nav saistīta ar būvniecību) izmaksas  *Atbilstoši SAM MK noteikumu 28.5. apakšpunktam.* | tiešās | - |  |  |  |  |
| 13.3. | Invazīvo sugu ierobežošanas un apkarošanas izmaksas  *Atbilstoši SAM MK noteikumu 28.5. apakšpunktam.* | tiešās | - |  |  |  |  |
| 13.4. | Kaitēkļu apkarošanas pasākumu izmaksas  *Atbilstoši SAM MK noteikumu 28.5. apakšpunktam.* | tiešās | - |  |  |  |  |
| **15.** | **Neparedzētie izdevumi**  *Atbilstoši SAM MK noteikumu 28.7. apakšpunktam, nepārsniedz 5% no projekta kopējām attiecināmajām izmaksām.* | tiešās | - |  |  | **≤5% no kopējām attiecināmajām izmaksām** |  |

*Projekta iesnieguma sadaļā “Budžeta kopsavilkums” izmaksu pozīcijas definē atbilstoši SAM MK noteikumu 27., 28., 29., 30., 31. un 32. punktā noteiktajām attiecināmajām izmaksām un nosacījumiem.*

*Šajā sadaļā projekta iesniedzējs:*

* *kolonnā “****Izmaksu pozīcijas*** *n****osaukums****” projektā plānotās izmaksas sadala atbilstoši KPVIS piedāvātajiem izmaksu veidiem;*
* *kolonnā “****Izmaksu veids ir tiešās izmaksas”*** *norāda “tiešās”(ieliek ķeksīti), izņemot izmaksu pozīciju Nr. 1.2, kas ir netiešās attiecināmās izmaksas;*
* *kolonnā “****Projekta darbības numurs****” norāda atsauci uz projekta darbību/apakšdarbību, uz kuru šīs izmaksas attiecināmas. Ja izmaksas attiecināmas uz vairākām projekta darbībām – norāda visas;*
* *kolonnā “****Daudzums****” norādītā informācija nedrīkst būt pretrunā ar projekta iesnieguma sadaļās “Darbības” un “Rādītāji” norādīto informāciju;*
* *kolonnā “****Mērvienība****” norādītā informācija nedrīkst būt pretrunā ar projekta iesnieguma sadaļās “Darbības” un “Rādītāji” norādīto informāciju;*
* *kolonnā “****Attiecināmā summa****” norāda attiecīgās izmaksas euro ar diviem cipariem aiz komata;*
* *kolonnā “****t.sk. PVN****” norāda plānoto pievienotās vērtības nodokļa apmēru. Saskaņā ar SAM MK noteikumu 28.9. apakšpunktā noteikto pievienotās vērtības nodoklis, kas tiešā veidā saistīts ar projektu, ir iekļaujams attiecināmajās izmaksās, ja to nevar atgūt atbilstoši normatīvajiem aktiem pievienotās vērtības nodokļa jomā.*

*Projekta iesnieguma sadaļā “Budžeta kopsavilkums” iekļauj tikai tās izmaksas:*

* *kuras paredzēts segt no projekta finansējuma, tas ir, no ERAF un projekta iesniedzēja un sadarbības partnera (ja tāds paredzēts) finansējuma;*
* *kas ir nepieciešamas projekta īstenošanai un to nepieciešamība izriet no projekta iesnieguma sadaļā “Darbības” paredzētajām projekta darbībām;*
* *kas nodrošina rezultātu sasniegšanu (projekta iesnieguma sadaļā “Rādītāji” norādīto rādītāju sasniegšanu).*

*Izmaksas, kas saskaņā ar SAM MK noteikumiem nav iekļaujamas kā attiecināmās izmaksas, ir finansējamas ārpus projekta* *par finansējuma saņēmēja vai sadarbības partnera (ja attiecināms) līdzekļiem. Ārpus projekta nedrīkst paredzēt izmaksas par darbībām, kas tiešā veidā nodrošina projekta mērķa sasniegšanu, izņemot sadārdzinājuma izmaksas (SAM MK noteikumu 31. punkts).*

*Plānojot attiecināmās izmaksas, jāņem vērā SAM MK noteikumos noteiktās izmaksu pozīcijas, to ierobežojumi, kā arī Finanšu ministrijas 2023. gada 25. septembra Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas Finanšu ministrijas tīmekļa vietnē –* <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>

*Ja projekta īstenošanas gaitā radušās sadārdzinājuma izmaksas, finansējuma saņēmējs un sadarbības partneris (ja attiecināms) tās sedz no saviem līdzekļiem (SAM MK noteikumu 36.8. apakšpunkts).*

*Būvdarbu un pakalpojumu līgumu izmaksas (izmaksu pozīcijas Nr. 7.4.1, 7.5.1 un 13.1) ir attiecināmas, ja (SAM MK noteikumu 29. punkts):*

* *pēc ieguldījumu veikšanas izveidotā vai atjaunotā infrastruktūra paliek finansējuma saņēmēja vai sadarbības partnera (ja attiecināms) īpašumā, valdījumā vai bezatlīdzības turējumā;*
* *ja atbalstītie ūdenssaimniecības infrastruktūras objekti pēc projekta īstenošanas ir sabiedrisko pakalpojumu sniedzēja īpašumā (ja attiecināms).*

*Izmaksas ir attiecināmas no dienas, kad projekta iesniegums iesniegts sadarbības iestādē, izņemot ar projekta iesniegumu un īstenošanu saistītās pamatojošās dokumentācijas sagatavošanas izmaksas (izmaksu pozīcijas Nr. 7.1, 7.2, 7.3, 11.1 un 11.2) un tiešās attiecināmās projekta vadības personāla izmaksas (izmaksu pozīcija Nr. 1.1), kas ir attiecināmas, ja tās veiktas pēc 2021. gada 1. janvāra (SAM MK noteikumu 33. punkts).*

*Izmaksām projekta iesnieguma sadaļā “Budžeta kopsavilkums” ir jābūt atainotām tā, lai ir skaidrs, kā projekta iesniedzējs ir nonācis līdz gala summai katrā izdevumu pozīcijā, t.i., izmaksu pozīcijas ļauj secināt, ka tās atbilst projektā izvirzīto mērķu un rādītāju sasniegšanai.*

* *Atlasē tiek atbalstīts projekts, kura plānotās attiecināmas izmaksas:*
  + *atbilst SAM MK noteikumu nosacījumiem;*
  + *ir nepieciešamas projekta plānoto darbību īstenošanai, kā arī mērķa grupas vajadzību nodrošināšanai, projekta iesniegumā definēto problēmu risināšanai, un nodrošina projektā izvirzītā mērķa un rādītāju sasniegšanu;*
  + *kurām projekta iesniegumā (sadaļā “Darbības”) un pievienotajos pielikumos ir sniegts lietderīguma pamatojums un izmaksu apmēra pamatojums, piemēram, projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[7]](#footnote-8), noslēgtiem nodomu protokoliem vai līgumiem (ja attiecināms), u.c. informāciju).*

## SADAĻA – OBLIGĀTIE PIELIKUMI

### Attēls, kurā ir teksts, rinda, cipars, fonts Apraksts ģenerēts automātiski

### Pielikumi, kas jāpievieno:


* 1. *projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti, izņemot izmaksas, kas tiek segtas, piemērojot izmaksu vienoto likmi. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, u.c. informāciju;*
  2. *kartogrāfiskais materiāls pārvietojama dokumenta formātā (.pdf), kurā attēlotas projekta darbību īstenošanas vietas un, ja attiecināms, identificēts attālums starp nekustamā īpašuma kadastra numuru (tā robežu), kurā tiks īstenotas projekta darbības, un teritoriju (tās kadastra numura robežu), ar kuru tiek veidota sasaiste kvalitātes kritērija Nr. 4.3 (atbilstoši atlases nolikuma 2. pielikumam) izpildes ietvaros;*
  3. *ieguldījumu ekonomiskais pamatojums, kas satur izvērtējumu par investīciju uzturēšanai un ilgtspējai nepieciešamo finansējuma un darbību kopumu projekta dzīves cikla laikā, kas noteikts atbilstoši SAM MK noteikumu 20. punktam. Projekta iesniedzējs ieguldījumu ekonomisko pamatotību var apliecināt ar izvērtējumam pievienotu izmaksu un ieguvumu analīzi, kas sagatavota vienkāršoti vai atbilstoši nolikuma 4. pielikuma formai un saskaņā ar aizpildīšanas metodiku (atlases nolikuma 5. pielikums). Ja projekta iesniegumā plānota SAM MK noteikumu 24.6. apakšpunktā noteiktā ūdenssaimniecības infrastruktūras ierīkošana, ar projekta ekonomisko pamatojumu ir jāiesniedz izmaksu un ieguvumu analīze par paredzētajām ūdenssaimniecības infrastruktūras darbībām, kas sagatavota atbilstoši nolikuma 4. pielikuma formai un saskaņā ar aizpildīšanas metodiku (atlases nolikuma 5. pielikums);*

### Pielikumi, kas jāpievieno, ja attiecināms:

* 1. *pašvaldības domes lēmums par līdzfinansējuma piešķiršanu projekta īstenošanai (attiecināms, ja projekta iesniedzējs ir pašvaldība vai tās izveidota iestāde);*
  2. *dokumenti, kas apliecina, ka nekustamais īpašums, kurā tiks veiktas projektā paredzētās darbības, ir projekta iesniedzēja vai sadarbības partnera (ja attiecināms) īpašumā, valdījumā vai bezatlīdzības turējumā[[8]](#footnote-9) (no publiskas personas) projekta īstenošanas laikā (vai ir nostiprināta bezatlīdzības apbūves tiesība) un projekta dzīves cikla laikā, un projekta iesniedzējam ir tiesības piekļūt zemesgabaliem, kur paredzēts īstenot projektu un veikt tajos infrastruktūras uzturēšanas darbus (attiecināms, ja tiesības ir iegūtas, taču nav nostiprinātas Zemesgrāmatā vai nav iespējams pārbaudīt informāciju publiskajās datubāzēs);*
  3. *līgums ar sadarbības partneri, kurā noteikti pušu pienākumi, tiesības un atbildība projekta mērķa un rādītāju sasniegšanā, kā arī netiešo attiecināmo izmaksu sadalījums starp projekta iesniedzēju un sadarbības partneri (attiecināms, ja projektā ir paredzēts sadarbības partneris);*
  4. *pakalpojuma līgums par sabiedrisko ūdenssaimniecības pakalpojumu sniegšanu, kurā ir ietverta SAM MK noteikumu 19. punktā noteiktā informācija (attiecināms, ja projektā ir paredzēts sadarbības partneris un tas ir sabiedrisko ūdenssaimniecības pakalpojumu sniedzējs);*
  5. *būvdarbu gatavības pakāpi apliecinoši dokumenti (attiecināms, ja informācija nav pieejama Būvniecības informācijas sistēmā):*
     1. *būvatļauja vai apliecinājuma karte, vai paskaidrojuma raksts ar būvvaldes atzīmi par projektēšanas nosacījumu izpildi vai paziņojums par būvniecību (ja attiecināms);*
     2. *būvvaldes izziņa, kas apliecina, ka būvdarbiem būvatļauja, paskaidrojuma raksts, apliecinājuma karte vai paziņojums par būvniecību nav nepieciešams (ja attiecināms);*
     3. *projekta ietvaros plānoto būvniecības darbību projektēšanas uzdevums un indikatīva būvdarbu izmaksu aplēse (tāme) (ja attiecināms).*
  6. *Valsts vides dienesta izziņa par ietekmes uz vidi novērtējuma, sākotnējā izvērtējuma vai tehnisko noteikumu nepieciešamību (attiecināms, ja projekta darbībām nav jāveic ietekmes uz vidi sākotnējais izvērtējums);*
  7. *Valsts vides dienesta lēmums par paredzētās darbības ietekmes uz vidi novērtējuma nepiemērošanu (attiecināms, ja projekta darbībām nav jāveic ietekmes uz vidi novērtējums);*
  8. *meliorācijas sistēmu projektēšanas vai upju un jūras hidrotehnisko būvju projektēšanas jomā sertificēta būvspeciālista atzinums par to, ka pašvaldības nozīmes koplietošanas meliorācijas sistēmu ietekmē pali vai vēja radīti ūdens uzplūdi teritorijās gar jūras krastu un upju grīvās (attiecināms, ja projektā ir paredzēta pašvaldības nozīmes koplietošanas meliorācijas sistēmu atjaunošana un pārbūve);*
  9. *sugu un biotopu aizsardzības jomā sertificēta eksperta atzinums, ka paredzētā darbība negatīvi neietekmēs teritorijas ekoloģiskās funkcijas un integritāti (attiecināms, ja paredzētajām darbībām nav nepieciešams ietekmes uz vidi novērtējums, bet tās atrodas tuvumā vai pašā Eiropas Savienības nozīmes dzīvotnē vai sugu atradnē (t.sk., ārpus Natura 2000 teritorijām), īpaši aizsargājamā dabas teritorijā vai mikroliegumā, kam nav dabas aizsardzības plāna);*
  10. *arborista atzinums, ka paredzētā darbība negatīvi neietekmēs aizsargājama koka teritoriju (attiecināms, ja paredzētajām darbībām nav nepieciešams ietekmes uz vidi novērtējums, bet tās atrodas tuvumā vai pašā aizsargājama koka teritorijā);*
  11. *izvērtējums par projekta darbībām, kas paredz enerģijas ietaupījumu (aizvieto esošās iekārtas, infrastruktūru, transportlīdzekļus). Izvērtējumu sagatavo atbilstoši metodiskajiem ieteikumiem enerģijas ietaupījumu ziņošanai un aprēķināšanai* [*https://www.bvkb.gov.lv/lv/media/2214/download*](https://www.bvkb.gov.lv/lv/media/2214/download) *(attiecināms, ja projektā ir iespējams iekļaut darbības, kas paredz enerģijas ietaupījumu);*
  12. *projekta ideju vērtēšanas komisijas sēdes protokols vai līdzvērtīgs dokuments, kas apliecina Jaunā Eiropas “Bauhaus” principa “estētika” izpildi un kurā norādīts vērtēšanas komisijas sastāvs (dalībnieku vārdi, uzvārdi un profesionālā kvalifikācija, t.sk., vismaz vienam komisijas loceklim jāatbilst kvalifikācijas prasībām), norises datums un laiks, vērtēto ideju uzskaitījums un konspektīvs izvērtējums par apspriestajām projektu idejām, kā arī īss pamatojums, kādēļ izvēlēts atbalstīt konkrēto projekta ideju (attiecināms, ja projektā tiks īstenots Jaunā Eiropas “Bauhaus” princips “estētika”);*
  13. *projekta iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);*
  14. *citi dokumenti (attiecināms, ja tie nepieciešami projekta iesnieguma kvalitatīvai izvērtēšanai);*
  15. *sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (atlases nolikuma 6. pielikums; attiecināms, ja projektā ir sadarbības partneris, kas ir publiska persona);*
  16. *apliecinājums, ka sadarbības partneris – sabiedrisko ūdenssaimniecības pakalpojumu sniedzējs, neatbilst grūtībās nonākuša saimnieciskās darbības veicēja pazīmēm (atlases nolikuma 7. pielikums; attiecināms, ja projekta sadarbības partneris ir sabiedrisko ūdenssaimniecības pakalpojumu sniedzējs);*
  17. *apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli (atlases nolikuma 8. pielikums; attiecināms, ja projekta sadarbības partneris ir sabiedrisko ūdenssaimniecības pakalpojumu sniedzējs);*
  18. *apliecinājums par saņemto un plānoto komercdarbības atbalstu (atlases nolikuma 9. pielikums; attiecināms, ja projekta sadarbības partneris ir sabiedrisko ūdenssaimniecības pakalpojumu sniedzējs).*

**SADAĻA - APLIECINĀJUMI**

**Obligātie apliecinājumi**

****

***Šajā sadaļā projekta iesniedzējs*** *projekta iesniegšanas brīdī apstiprina visus obligātos apliecinājumus:*

* *“Apliecinājums par dubultā finansējuma neesamību un projekta īstenošanas nosacījumu ievērošanu”;*
* *“Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā”;*
* *“Apliecinājums par projekta rezultātu uzturēšanu un ilgtspēju”.*

**Apliecinājums par dubultā finansējuma neesamību un projekta īstenošanas nosacījumu ievērošanu**

|  |
| --- |
| Manis pārstāvētā projekta iesniedzēja un sadarbības partnera, ja tāds projektā ir paredzēts, vārdā apliecinu, ka: |

1. projekta iesniedzējs un tā sadarbības partneris, ja tāds projektā ir paredzēts, t. sk., projekta iesniedzēja un sadarbības partnera, ja tāds projektā ir paredzēts, valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās, neatbilst nevienam no [Eiropas Savienības fondu 2021.–2027. gada plānošanas perioda vadības likuma](https://likumi.lv/ta/id/331743-eiropas-savienibas-fondu-2021-2027-gada-planosanas-perioda-vadibas-likums) [22. panta](https://likumi.lv/ta/id/331743#p22)pirmajā daļā minētajiem projektu iesniedzēju izslēgšanas noteikumiem (nav attiecināms uz tiešās vai pastarpinātās pārvaldes iestādēm, atvasinātām publiskām personām, citām valsts iestādēm);
2. projekta iesniedzēja rīcībā ir pietiekami finanšu resursi projekta īstenošanas nodrošināšanai pienācīgā apjomā (nav attiecināms uz valsts budžeta iestādēm);
3. projekta iesniegumā un tā pielikumos sniegtās ziņas atbilst patiesībai un projekta īstenošanai pieprasītais Eiropas Savienības fonda līdzfinansējums tiks izmantots saskaņā ar projekta iesniegumā noteikto;
4. nav zināmu iemeslu, kādēļ šis projekts nevarētu tikt īstenots vai varētu tikt aizkavēta tā īstenošana, un apstiprinu, ka projektā noteiktās saistības iespējams veikt normatīvajos aktos par attiecīgās Eiropas Savienības fonda specifiskā atbalsta mērķa vai tā pasākuma īstenošanu noteiktajos termiņos;
5. atbilstoši normatīvo aktu nosacījumiem projekts netiek un nav ticis finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem, un projekta iesnieguma apstiprināšanas gadījumā šis projekta iesniegums un tajā minētās plānotās darbības netiks iesniegtas finansēšanai/līdzfinansēšanai no citiem finanšu avotiem;
6. projekta iesniegumam pievienotie dokumentu atvasinājumi, ja tādi ir pievienoti, atbilst manā rīcībā esošiem dokumentu oriģināliem;
7. projekta iesniegumam pievienoto dokumentu tulkojumi, ja tādi ir pievienoti, ir pareizi;
8. esmu iepazinies(-usies), ar attiecīgā Eiropas Savienības fonda specifiskā atbalsta mērķa, tā pasākuma vai atlases kārtas nosacījumiem un atlases nolikumā noteiktajām prasībām;
9. piekrītu projekta iesniegumā norādīto datu apstrādei Kohēzijas politikas fondu vadības informācijas sistēmā un to nodošanai citām valsts informācijas sistēmām, institūcijām.

Apzinos, ka:

1. projektu var neapstiprināt līdzfinansēšanai no Eiropas Savienības fonda, ja projekta iesniegums nav pilnībā un kvalitatīvi aizpildīts, normatīvajos aktos par attiecīgā Eiropas Savienības fonda specifiskā atbalsta mērķa, tā pasākuma vai atlases kārtas īstenošanu plānotais Eiropas Savienības fonda finansējums projekta apstiprināšanas brīdī ir izlietots vai citos projektu iesniegumu atlases nolikumā noteiktajos gadījumos;
2. projekta izmaksu pieauguma gadījumā projekta iesniedzējs sedz visas izmaksas, kas var rasties izmaksu svārstību rezultātā;
3. projekts būs jāīsteno saskaņā ar projekta iesniegumā paredzētajām darbībām un rezultāti jāuztur atbilstoši projekta iesniegumā minētajam;
4. nepatiesas apliecinājumā sniegtās informācijas gadījumā normatīvajos aktos noteiktās sankcijas var tikt uzsāktas gan pret mani, gan arī pret manis pārstāvēto juridisko personu – projekta iesniedzēju.

**Apliecinājums par informētību attiecībā uz interešu konflikta jautājumu regulējumu**

**un to integrāciju iekšējās kontroles sistēmā**

Apliecinu, ka:

1. esmu informēts(-a) par **Eiropas Parlamenta un Padomes 2024. gada 23. septembra regulas (ES, Euratom) 2024/2509** par finanšu noteikumiem, ko piemēro Savienības vispārējam budžetam (pārstrādātā redakcija), (turpmāk – Finanšu regula), **Eiropas Parlamenta un Padomes 2014. gada 26. februāra Direktīvas Nr. 2014/24/ES** par publisko iepirkumu un ar ko atceļ Direktīvu 2004/18/EK, **likuma “Par interešu konflikta novēršanu valsts amatpersonu darbībā”** un **Eiropas Komisijas paziņojuma Nr. C/2021/2119** “Norādījumi par izvairīšanos no interešu konfliktiem un to pārvaldību saskaņā ar Finanšu regulu 2021/C 121/01” prasībām un apņemos tās ievērot;
2. organizācijā ir izveidota iekšējās kontroles sistēma korupcijas un interešu konflikta riska novēršanai publiskas personas institūcijā atbilstoši Ministru kabineta 2017. gada 17. oktobra noteikumu Nr. 630“Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” prasībām, kas sevī ietver arī:

* pasākumus interešu konflikta riska kontrolei (preventīvus pasākumus un konstatēšanas pasākumus interešu konflikta riska kontrolei, t. sk., paziņošanas procedūru, labošanas pasākumus), tai skaitā ietverot informāciju par interešu konflikta novēršanu saskaņā ar Finanšu regulas 61. pantu;
* pasākumus krāpšanas un korupcijas risku novēršanai;
* iekšējās informācijas aprites un komunikācijas pasākumus par interešu konflikta, krāpšanas un korupcijas riska novēršanu;
* ētikas kodeksu;
* kārtību, kā darbiniekiem ir jārīkojas gadījumā, ja tie vēlas ziņot par iespējamiem pārkāpumiem (tai skaitā iespējamām koruptīvām darbībām), ietverot pasākumus, lai nodrošinātu ziņotāja anonimitāti un aizsardzību;
* pasākumus aizliegto vienošanos riska kontrolei;
* dubultā finansējuma novēršanas mehānismu pret citiem finansēšanas avotiem, tai skaitā pret Eiropas Savienības kohēzijas politikas programmu 2021.–2027. gadam, Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu “Izaugsme un nodarbinātība” un citiem ārvalstu finanšu instrumentiem;
* trauksmes celšanas sistēmu;
* procedūru disciplināratbildības piemērošanai;
* ziņošanas mehānismu kompetentajām iestādēm par potenciāliem administratīviem vai kriminālpārkāpumiem.

**Apliecinājums par projekta rezultātu uzturēšanu un ilgtspēju**

Apliecinu, ka:

1. visā projekta dzīves cikla laikā, kas noteikts atbilstoši Ministru kabineta 2024. gada 7. maija noteikumu Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” pirmās projektu iesniegumu atlases kārtas īstenošanas noteikumi” 20. punktam, projektā izveidotā vai atjaunotā infrastruktūra paliks finansējuma saņēmēja vai sadarbības partnera (ja attiecināms ) īpašumā;
2. finansējuma saņēmējs un sadarbības partneris (ja attiecināms) nodrošinās projekta rezultātu uzturēšanu un ilgtspēju visā projekta dzīves cikla laikā;
3. projektā izveidotā vai atjaunotā infrastruktūra visā projekta dzīves cikla laikā atradīsies sabiedrībai brīvi pieejamās teritorijās.

***Šajā sadaļā projekta iesniedzējs*** *projekta iesniegšanas brīdī apstiprina apliecinājumus, kas attiecas uz projektu.*

### Apliecinājumi, kas jāaizpilda, ja attiecināms

**Apliecinājums par Valsts kases aizņēmumu**

(attiecināms, ja tiek plānots ņemt aizņēmumu Valsts kasē)

Apliecinu, ka gadījumā, ja Valsts kases aizņēmums netiks piešķirts projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas nav saistīta ar aizņēmuma līdzekļiem un Eiropas Savienības fondiem.

**Apliecinājums par īpašuma tiesību nostiprināšanu zemesgrāmatā**

(attiecināms, ja pašvaldībai piekritīga zeme, uz kuras projektā tiek veikti būvdarbi, uz projekta iesnieguma iesniegšanas brīdi nav ierakstīta zemesgrāmatā)

Apliecinu, ka pašvaldībai piekritīgā zeme, uz kuras tiks veikti projektā paredzētie būvdarbi, tiks ierakstīta zemesgrāmatā līdz projekta darbību pabeigšanai – pirms noslēguma maksājuma veikšanas.

* ***Apliecinājumi, kas jāaizpilda sadarbības partnerim****, ir uzskaitīti sadaļā “Obligātie pielikumi”. Tie ir jāiesniedz elektroniski parakstīta dokumenta veidā, pievienojot tos attiecīgajā sadaļas “Obligātie pielikumi” laukā.*

1. Eiropas Komisijas 2014. gada 17. jūnija regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Dokuments attiecas uz EEZ) [↑](#footnote-ref-2)
2. Ministru kabineta 2022. gada 26. aprīļa noteikumi Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”. Pieejami: <https://likumi.lv/ta/id/332122> [↑](#footnote-ref-3)
3. Eiropas Parlamenta un Padomes 2021. gada 24. jūnija regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-4)
4. Horizontālais princips “Vienlīdzība, iekļaušana, nediskriminācija un pamattiesību ievērošana” [↑](#footnote-ref-5)
5. Eiropas Komisijas 2021. gada 24. jūnija regula 2021/1058 par Eiropas Reģionālās attīstības fondu un Kohēzijas fondu [↑](#footnote-ref-6)
6. Eiropas Komisijas 2014. gada 17. jūnija regula Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu [↑](#footnote-ref-7)
7. Tirgus izpēte var notikt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-8)
8. Īpašums bezatlīdzības turējumā var būt tikai projekta iesniedzējam. Ja darbi tiek veikti bez būvniecības procesa, finansējuma saņēmējam ir bezatlīdzības turējuma (piemēram, slēdzot patapinājuma līgumu) tiesības uz tām zemes vienību daļām, kurās tiks veiktas projekta darbības pašvaldības nozīmes koplietošanas meliorācijas sistēmās. [↑](#footnote-ref-9)